شارباژێڕ بێدەنگی شكاند\nئەمڕۆ لە شارۆچكەی ماوەت لە سنوری شارباژێڕ و ژمارەیەك گوندی دیكەی شارباژێڕ خۆپیشاندان بۆ دووهەم رۆژ دەستیپێكردەوە.\nبەیانی ئەمڕۆ خۆپیشاندەران رێگای سەرەكی سلێمانی- ماوەتیان داخست و خۆپیشاندانیان كرد.\nهاوكات خۆپیشاندەران چونە سەر فەرمانگەكانی شارۆچكەی ماوەت و دایانخستن.\nخۆپیشاندەرانی سنوری ناوچەی شارباژێڕ داوای خزمەتگوزاری دەكەن و دەڵێن ناوچەكەیان پشتگوێخراوە.\nدانیشتوویەكی ناوچەی شارباژێڕ بۆ چاودێر گوتی: ناوچەی شارباژێڕ لە كۆنەوە بنكە و شوێنی سەركردایەتی شۆڕشی نوێی یەكێتی و شۆڕشی ئەیلولی پارتی بووە، بەڵام لە دوای راپەڕینەوە بەراورد بە ناوچەكانی دیكە پشتگوێخراوە.\nگوتیشی: شارباژێڕ ناوچەیەكی ستراتیژی سنورییە، بەڵام بەهۆی پشتگوێخستنی لەلایەن حكومەتەوە بەرەوچۆڵبوون رۆیشتووە، تەنها ناوچەكە ئێستا بووەتە شوێنێكی گەشتیاری.\nدانیشتووانی شارباژێڕ بەهۆی نزیكییان لە شاری سلێمانی، زۆرینەی لەناو شارەكە نیشتەجێبوون و سنورەكەی خۆیان چۆڵكردووە، تەنها وەك لایەنی گەشتیاری كەڵكی لێوەردەگرن.\nبە گوتەی دانیشتوویەكی دیكەی ناوچەی شارباژێڕ بەشێكی زۆر سەرمایەدار و خاوەن پرۆژە گەورەكانی نیشتەجێبوون لە ناوشاری سلێمانی و تەنانەت گەرمیان و هەڵەبجە و راپەڕینیش خەڵكی ناوچەی شارباژێڕن، بەڵام هیچ پرۆژەیەكیان بۆ سنورەكەی خۆیان نەكردووە، تەنانەت گوندەكانی خۆشیان پشتگوێخستووە.\nگوتیشی: ئەو بەرپرس و كەسانەشی لە پۆستە حكومییەكاندا دانراون، كەسانی بەرژەوەندخواز بوون و هەفتەی چەند رۆژێك هاتونە دەوام و گەڕانەوتە سلێمانی و هیچ گرنگیان بە خزمەتكردنی ناوچەكە نەداوە.\nناوچەی شارباژێڕ لە دوو قەزا (چوارتا، ماوەت) و ناحیەكانی سیوەیل (باسنێ،) سیتەك، گاپیڵۆن، زەلان پێكدێت، هاوكات چەند ناوچەیەكی دیكەی شارباژێڕ وەك ناحیەی بەرزنجە و بەشێكی دۆڵی جافایەتی گواسترانەوتەوە سەر سنوری سورداش و سەیدسادق، ئەمەش بەهۆی بەرفراوانی ناوچەكەوە.\nشارباژێڕ هاوسنوورە لەگەڵ قەزای پێنجوێن و سەیدسادق، شاری سلێمانی، قەزای دوكان و پشدەر، هاوكات هاوسنوری شارەكانی سەردەشت و بانەیە لەرۆژهەڵاتی كوردستان.\nشارۆچكەی قەڵاچوالان وەك بنكەی سەركردایەتی یەكێتی نیشتمانی كوردستان دەناسرێت لە دوای راپەڕینەكەی 1991 و پێشتر بۆ ماوەیەك سەركردایەتی شۆڕش لە ناوچەی دۆڵی جافایەتی بووە لە 80كانی سەدەی رابردوو.\nهاوكات چەند ساڵێكە بنكە و بارەگای تایبەت بە پەكەكە و پژاك هەن بەتایبەت لە سنوری ناوچەی شینكایەتی لە گوندەكانی گەڵاڵە و سەفرە و قامیش و بەهۆیەوە چەند جارێك فڕۆكە جەنگییەكانی توركیا بۆمببارانیانكردووە و زیانی گیانی و ماڵی بە ناوچەكە گەیاندووە.\nشارباژێڕ لە ناوچەكانی دۆڵی جافایەتی، شینكایەتی، ئالان و شارباژێڕی سەخت و تەخت پێكهاتووە و 212 گوند لەخۆی دەگرێـت.\nناوچەكە سەرچاوەی بەشێكی سەرەكی ئاوی زێی بچوكە لەگەڵ بەشێكی دیكە لە سنوری سەردەشتەوە دێت و زێی بچوك پێكدەهێنێت، لەوێ دەڕواتە قەڵادزێ و رانیە و بەنداوی دوكانەوە.\nخاوەن دارستانێكی چڕی جۆراوجۆری سروشتی پڕ بەرهەمە و كەشوهەوایەكی فێنكی هاوینە و سارد و بەفراوی لە زستاندا هەیە و ناوچەیەكی گرنگی گەشتیارییە.\nبەچەندین بەرهەم بەنێوبانگە، وەك ترێ، ترش، بنێشت و دارەبەن، هەنگوین و پێشتریش تووتن لەگەڵ بوونی چەندین بەرهەمی دیكە.


ئاشنابوونێکی هەنووکەیی بە دیانەکانی سیریلانکا\nهەواڵی / 23/4/2019 376 جار بینراوە\nجێی خۆیەتی پێش چوونە ناو وردەکاری تەقینەوەکانی سیریلانکا دیانەکانی ئەو وڵاتە بناسین و بزانین چۆن ئایینی دیان لەوێ بڵاوبووەتەوە. زۆربەی دیانەکانی سیریلانکا کاتۆلیکن و ژمارەیان ١.٥ ملیۆن کەسە کە دەکاتە ڕێژەی ٧.٤٪ی دانیشتووان. ١٢.٦٪ هیندۆسن و ٩.٧٪ موسوڵمانن. زۆربەی زۆری دانیشتووانی سیریلانکا بودایین و ڕێژەیان دەگاتە ٧٤٪.\nلە ساڵانی شەڕی تامیل لە گەڵ حکومەتی ئەو وڵاتە دیانەکانیش پڕیشکی شەڕیان بەرکەوتووە. تەقینەوەکانی دوێنێ یەک شەممە بووە هۆی کوژرانی ٢٩٥ کەس و بریندارکردنی ٥٠٠ کەس. وەزیری بەرگری سیریلانکا دەڵێ گومان لە لایەنە پەڕگیرە دینییەکان دەکەین. ئاماژەی بۆ ئەوە نەکردووە ئایا هیندۆسەکان بوون یان موسوڵمانان.\nئەگەرێک هەیە کە تەقینەوەکان پەیوەندییان بە یادی کۆتایی هاتنی شەڕی ناوخۆوە بیت کە دەکاتە ٢٠١٩/٥/١٠. ئەو شەڕە دەیان ساڵی خایاند و لە نێوان هێزەکانی حکومەت و پڵنگەکانی تامیل دا کە داوای جیاکردنەوەی باکوری ئەو وڵاتەیان دەکرد.\nئەگەرێکی تریش هەیە کە تەقینەوەکان پەیوەندییان بەو ڕقەوە هەبێت کە خەڵکی ئەو وڵاتە بەرانبەر حکومەت و ڕۆژئاوا هەیانە.\nساڵی ٢٠١٨ نەتەوە یەکگرتووەکان ڕایگەیاند کە قۆناغی ڕاگوزەری ئاشتی لە سیریلانکا بە کۆڵانی بن بەست گەیشتووە. لەو ماوەیەدا هێزەکانی ئاسایش بەردەوام بوون لە دەستگیرکردن و ئەشکەنجەدان بە بیانووی تیرۆرەوە.\nچۆن ئایینی دیان گەیشتە سیریلانکا؟\nبۆچوونێک هەیە کە هاتنی بازرگانە عەرەبەکان بەرەو هیندستان بووبێتە هۆی بڵابوونەوەی دیان لە سیریلانکا، چونکە ئەو بازرگانانە خەڵکی دیانیان تێدا بووە و لە ڕێی ئەوانەوە خەڵکانێک بوون بە دیان. هەندیكیش دەڵین: ڕێکخراوە دیانەکان لە سەدەی شانزەی زایینیدا لە گەڵ داگیرکەری پورتوگاڵیدا هاتوون و مەزهەبی کاتۆلیکیان بڵاوکردووەتەوە. نێردراوە دیانەکان لە ساڵی ١٥٤٣دا چوونەتە سیریلانکا و، بزاڤی بەدیانکردن لە ناوچەکانی دەوروپشتی کۆلۆمبۆی پایتەخت بەهێز بووە. لە ساڵی ١٥٥١دا دارمابای پاشایان دەستی گەیشتووەتە دەسەڵات و سیریلانکای خستووەتە خزمەت کەنیسەکانی پورتوگالەوە.\nهۆڵەندییەکانیش دەسەڵاتیان بەسەر سیریلانکادا هەبووە و دەستیان بەسەر کەنیسە کاتۆلیکەکانیان گرتووە و نوێژییان تێدا قەدەغە کردووە. نەشیانهێشتووە نێردەی دیان لە هۆڵەنداوە بچنە سیریلانکا. کاتێک بەریتانیاش دەستی گرت بەسەر کیشوەری هیندستاندا، دەرگای سیریلانکای کردەوە بۆ هەڵمەتی دیان لە ئەوروپاوە.


یەکێتى نیشتمانى کوردوستان وەک هەمو پارتێکى نەتەوەیى گشتى کە خۆى بە نوێنەرى هەمو چین و توێژەکانى نەتەوەکە ئەزانێ. ئەم حزبە بە تایبەتى لە ڕەوتى تێکۆشانى ئاشکراى دا و بە تایبەتى تر کاتێک چمکێکى دەسەڵات ئەگرێتە دەست. بەرژەوەندى چین و توێژە سەرکردایەتیەکەى بە تایبەتى ـ بەرژەوەندى ئابورى, ئەبێ بە هۆکارى بێنەو بەرە و کێشمەکێش لە نێوانیان دا ـ لەسەر قۆرخ کردنى هەردو دەسەڵاتى سیاسى (ئیدارى) و ئابورى (داهات)...\nئەتوانین بڵێین, سەرهەڵدانى بزوتنەوەى گۆڕان لەناو جەرگەى یەکێتى نیشتمانى دا. هەروەها ئەو گۆڕانکاریانەش کە لە سەرکردایەتى یەکێتى دا کە لە ئەنجامى دوا کۆنگرەى ڕویدا. دو دیاردەى ئەو کێشمە کێشە چینایەتیە کە باسم کرد... واتە ئەو ڕوداوانە ئەنجامى کێشەى دەسەڵات و دەسکەوتى توێژێکى حزبەکەیە دژى توێژێکى ترى. بەڵام بە بەرگى نەتەوەیى ـ بەرژەوەندى نەتەوەکە ـ دا ئەپۆشرێ. و دوژمنانى گەلەکەمان ناوخۆیى و دەرەکى پێشتر و ئێستایش سودى لێ وەرئەگرن بۆ زامن کردنى بەرژەوەندى خۆیان. نەک هەر ئەوە بۆ هەڵوەشاندنەوەى ئەم فیدراڵیە ـ لەرزۆکەى کورد ـ یان دەست بەسەرا گرتنى لە هەردو بوارى سیاسی و ئابورى دا...\nلەم ڕوانگەیەوە ئەڵێم کە تێکڕاى ئەم بارو دۆخەى هەرێم ناکۆکى نێوان پارتى و یەکێتى یان لە نێو یەکێتى نیشتمانى دابە دەر نیە لە دەست تێوەردانى دەوڵەتانى دەوروبەر و زل هێزەکان لە پێناو ئەو دو ئامانجەدا!!\nلێرەدا هەڵوێستى ئێران و تورکیاو سوریا وەبیردێنمەوە کە بەیارمەتى و دەست خۆشى(سەدام) ساڵى ٩٩٤ (١/٥/٩٩٤) شەڕى ناوخۆیان لە بەینى پارتى و یەکێتى دا هەڵگیرسان!! مەبەستم ئەوەیە کە نابێ هەرگیز ڕۆڵى دوژمنکارانەى دەرەکى (دوژمنانى) گەلەکەمان لەیادبچێ کە بۆ هەل و دەرفەتى لەبار ئەگەڕێن, یان هەوڵ ئەدەن ئەو هەل و مەرجە پەیدا بکەن..\nیەکێتى نیشتمانى باڵێکى سەرەکى ئەم فیدراڵیەى هەرێم/ ە ئەگەر لە گۆشەى نیشتمان پەروەرى و بەرژەوەندى خەڵکەوە بڕوانیننە هۆکار و ئەنجامەکانى ئەم کێشمە کێشە. ئەوا بەبێ چەندوچون بوە و ئەبێ بە هۆى لاوازکردن و دواخستنى هەرێم/ ى کوردوستان لە هەمو ڕویەکەوە. واتە بە زیانى گەلى کوردى ئەم ناوچەیە ئەشکێتەوە.\nبویە ئەبێ هەوڵدان بۆ چارەسەرکردنى ئەم ململانێ/ یە کە لە نێو سەرکردایەتى یەکێتى دا ڕووى دا. لەو گۆشەیەوە کە باسم کرد. واتە بەرژوەندى زۆرینەى خەڵکى ئەم وڵاتە کە لە سەرەتاى دامەزراندنى حکومەتى هەرێم/ ەوە گرفتارى دەردى دوبەرەکى هاتوە ( دوبەرەکى لەسەر ئەوەى کام حزب خاوەنى بێ چەندو چوونى ئەم هەرێم/ ە ئەبێ!! ) واتە زامن کردنى یەکگرتوى و تۆکمەیى یەکێتى نیشتمانى. دیاریکردنى هەڵە و خەتا و کردەوە نا نیشتمانیەکان ـ سیاسى, ئابورى, کۆمەڵایەتى ـ سزادانى خەتابار و تاوانبارەکان و پاک کردنەوەى حزبەکە لە کەسانى خۆپەرست و مەسلەحەت پەرست و گومان لێکراوان. بۆ ئەوەى مانەوەى فیدراڵیەکە بکرێتە ئەو لایەنە کاریگەرەى کە ئەم وڵاتە لەم چەق بەستنە ئابورى و ئیداریە, لەم ناسەقامگیریە, لەم بێ متمانەییە, لەم هەژاری و داماویە, لە دەست تیوەردانى دەرەکى ڕزگاربکرێ.\nواتە چارەسەرەکانى نابێ بە پێى بەرژەوەندى تەسکى ئەم تاقمە و ئەو پێڕە و ئەو بەرەیەى نێو یەکێتى نیشتمانى بێ. چونکە لەم حاڵەتە ناکۆکى و کەلەبەرەکان بەرینتر و ئاڵۆزتر و درێژخایەن ئەکات..


18/02/2020 2777 جار خوێندراوه‌ته‌وه\nپارتی دیموكرات لەپێناو پۆستە وەزارییەكانی عێراق مەترسی لەسەر موچەی فەرمانبەرانی هەرێمی كوردستان دروست كردووەو لەو بارەشەوە مەسعود بارزانی سەرۆكی پارتەكە گفتوگۆی رەتكردووەتەوە.\nبەپێی ئەو زانیارییانەی لەسەرچاوەیەكی ئاگادارەوە دراوە بەشارپرێس، بەشێك لەلایەنە شیعییەكانی عێراق هەڕەشەی ئەوەیان كردووە، كە موچەی فەرمانبەرانی هەرێم نانێرن، ئەگەر پارتی دیموكرات هاوكارییان نەكات لەمتمانەدا بەكابینەی محەمەد تۆفیق عەلاوی راسپێراو بۆ پێكهێنانی حكومەت.\nهەر بەپێی زانیارییەكان، ئەو هەڕەشانە دوای ئەوە بووە، پارتی دیموكرات سووربوونی خۆی نیشانداوە بەوەی دەبێت پشكەكانی لەحكومەتی عێراق، بەتایبەتی كاندیدی وەزارەتەكان خۆی دیاری بكات.\nئەمە لەكاتێكدایە، محەمەد تۆفیق عەلاوی جەختیكردووەتەوە، كە خۆی كەسایەتییەكان بۆ پۆستە وەزارییەكان دیاری دەكات‌و بۆ پشكی كوردیش خۆی چەند كاندیدێك هەڵدەبژێرێت.\nزانیارییەكان باس لەوەش دەكەن، كە عەلاوی لەو بارەوە داوای گفتوگۆی لەمەسعود بارزانی سەرۆكی پارتی كردووە، بەڵام ناوبراو رەتكردووەتەوە گفتوگۆ بكات، بۆیە لایەنە شیعییەكانیش پرسی بڕینی موچەی فەرمانبەرانی هەرێمیان هێناوەتە پێشەوە.\nسەرەتای ئەم مانگە بەرهەم ساڵح سەرۆك كۆمار محەمەد تۆفیق عەلاوی راسپارد بۆ پێكهێنانی حكومەتی نوێ‌و بڕیارە لەماوەی سی رۆژدا كابینەكەی رابگەیەنێت.\nهاوكات كۆبوونەوەی محەمەد حەلبوسی سەرۆكی ئەنجوومەنی نوێنەرانی عێراق لەدوو رۆژی رابردوو لەهەولێر نیگەرانییەكانی لایەنە شیعییەكانی زیاتر كردووە، بەوەی هەردوولا رێككەوتوون دەبێت خۆیان كاندیدی پۆستە وەزارییەكان دیاری بكەن.


بەهرەمەند » » مناڵێک کەنەتزانی پەروەردەی بکەیت… مناڵێک کەنەتزانی پەروەردەی بکەیت، یان خۆی دەکوژێت، یان خەڵکی تر ئارام كوردستانی شتێکی سەیرنییە ئەمڕۆ ژنێک دەکرێت بەخەڵوز، سبەی پیاوێک بەسەربڕدراوی دەدۆزرێتەوە، دوو سبەی یەکێکی تر بە پارچەکراوی و رۆژێکی تر کارەساتێکی تر، هەموو کاردانەوەی کۆمەڵگەی ئێمەش شیعری کەموکورت، دەردە دڵ و داواکردنی قورسترین سزایە بۆ تاوانبارەکە، نەک دووبارە نەکردنەوەی تاوان. ئێمه هەتا ئێستاش لامانوایە بەکوشتنی تاوانبار تاوان لەناو دەبرێت، نازانین کە دەبێت بیر لە لەناوبردنی تاوان بکەینەوە و بۆ هۆکاری تاوانەکە بگەڕێین. ژنێک ئەگەر باوەشێکی نەرمتر لە ئاگر شک ببات دەردی دڵی خۆیی لەلا باس بکات، خۆی ناسووتێنێت، پیاوێک ئەگەر کەسێکی لە گوللـە نەرمتری دەستبکەوێت قسەی دڵی خۆیی بۆ بکات و رێگای نیشانبدات، بە گوللـە خۆی ناکوژێت. کاتێک کەسێکت خۆی دەکوژێت، نیشانەی ئەوەیە تۆ نەتتوانیووە ئەو کەسە بیت بێت و دەردەدڵی خۆیت لەلا بکات. هەموو نوقسانیەک لە گەورە بوونماندا ڕەگێکی پەروەردەی منداڵیمانی تێدایە، ئەو کەسە رق لەدڵەی حەزدەکات دنیا وێران بکات، بەمنداڵی ورد کراوە، ئەو کەسەی کە ناتوانێت کەسێک لە هەڵەیەک ببەخشێت بەمنداڵی شکێنراوە، ئەو کەسەی کە رقی لەم دنیایە دەبێتەوە، کەسێک نەبووە سۆزی بداتێ، ئەو کەسەی کە هەمیشە بیرلە جیاکاریی باش و خراپ و سزا دەکاتەوە، بە منداڵی لەنێو خێزانێکدا دڵە بچکۆلانەکەی بەو جۆرە وردکراوە کە خۆشەویستییان داوە بە خوشک یان برای و نەیانداوە بەم. ئەو کەسەی کە ناتوانێت بڕوابکات کەسێک گیانی ئەوە، بەمنداڵی کەسێک نەبووە پێی بڵێت گیانەکەم. بیر لەوە دەکاتەوە کە چۆن رق لەخۆیدا گەورە بکات. ئەو منداڵەی کە شەرم دەکات لە دەربڕین بە منداڵی لەبری ئەوەی ستایشی بکەن، قسەی ناو دڵیان پێ قوتداوە. منداڵێک کە بە منداڵی خۆشت نەویست بە گەورەیی بۆ کەسێک دەگەڕێت هەتا ئەگەر خراپیش بێت ئەو بۆشاییەی بۆ پڕبکاتەوە، تەنانەت ئەگەر خراپ کەڵک لەو بۆشاییەش وەربگیرێت ئەو لە دەرەوە بۆ ئەو سۆزە دەگەڕێت کە لەماڵەوە نەیبووە. ئەو منداڵەی ناوناتۆرەی لێنراوە بەهۆی کەموکورتییەکی منداڵییەوە هەر بەڕاستی کەمو کورتی و ڕق دەبێتە بەشێک لە واقیعی ژیانی ئەو. ئەلبێرت ئەنیشتاین تا نزیکی تەمەنی نۆ ساڵی نەیدەتوانی قسەبکات، کەچی ئێستا وەک زیرەکترین مێشکی دنیا سەیری دەکرێت. ئازاری منداڵی، شکاندنی منداڵی، جیاکاریی منداڵی، نەبوونی سۆزی منداڵی، بێبەشکردنی منداڵ لە منداڵی ئەو بۆمبەیە بۆ گەورەبوونی تەوقیتی دەکەیت. ئەو کارەساتەیە کاتێک کە روودەدات دەڵێیت نازانم بۆ وایکرد، خۆ لە هیچی کەم نەبوو! نا کەموکورتی لە پەروەردەیدا هەبووە، منداڵ بەیەک قسە ورد دەبێت، وەک گەورەیەک لە ئازاری قسەیەک تێدەگات، بەڵام وەک منداڵێکی بچووک دڵە بچکۆلانەکەی ورد دەبێت، بەزەیی و خۆشویستنی تێدا دەمرێت و رقی تێدا گەورەدەبێت. تۆ کە کاردانەوەی خراپی منداڵەکەتت بینی، لەخۆتت نەپرسی لەچی دڵی شکاوە؟! هاتی و لێتداو دڵیت شکاندەوە، تۆ کە خراپەی کرد، بەنەرمی تێت نەگەیاند کە ئەو خراپی کردووە، هاتیت و لێتداو خراپەت لەدڵیدا خۆشەویست کرد. تۆ کەمنداڵەکەت باشەی کرد ستایشت نەکرد تاکو زیاتر باشتر بێت، هاتیت و قسەت پێبڕی و وتت تۆ قسەمەکە! منداڵێکی شەرمن و ترساو لە قسەکردنت بەرهەم هێنا. تۆ کە بەمنداڵێکت وت گیانەکەم و ئەویترت کرد بەناووناتۆرە، منداڵێکت بۆ تاوان و کارەسات پەروەردە کرد، مەنجەڵی بوخارێکت خستە سەر ئاگر بۆ گوشاری ناوەکی و سەرەنجامیش کە لەگەورەییدا تەقییەوە لە خۆتت نەپرسی لە کەیەوە لەسەر ئاگربوو! تۆ کەمنداڵەکەت میزی کرد بەخۆیدا و لەبری وەک شتێکی ئاسایی منداڵی سەیری بکەیت، هاتیت و بەقسە وردت کرد، تێنەگەیشتی هەندێک منداڵ تاکو ١٠ ساڵ و زیاتریش کەمەریان توند نابێت، نەتزانی زۆر جار ئەو منداڵە لە سۆزی کەمەوە میز دەکات بەخۆیدا، هاتیت و لەبری سۆزی بدەیتێ، ڕقت تێیدا چاند، هەرچی تاوانی گەورەییە لەو رقەی منداڵییەوە سەرچاوە دەگرێت. تۆ کە نەتتوانی منداڵەکەت تێبگەیەنیت خراپەت لەگەڵ ئایندەیدا کرد. تۆ کە نەتتوانی هانی بدەیت بۆ باشەکردن. بەبێ ئەوەی هیچت وتبێت هانتدا بۆ خراپە. ئەو شەڕانەی لەبەرچاویدا لەگەڵ هاوسەرت کردت، ئەو قسانەی بەیەکتریتان وت و دواتریش ئامۆژگاریتان کرد کە جنێو نەدات، هیچ کاریگەریی نەبوو ، لەبەرئەوەی منداڵ کردار لە قسە زیاتر کاری تێدەکات. منداڵ کە لەواقیعی شیرینی منداڵیدا ژیانێکی دۆزەخی هەبوو، لە وەهم و خەیاڵ و ڕقدا دەژی، ڕقێک چۆن لە گەورەبوونیدا تۆڵە لە هەموو دنیا بکاتەوە. منداڵێک کە پەناگەیەکی نەبوو، لە گەورەییدا وەکو دەخیلە ئازاری ئەرشیف کردبوو، رۆژێک ئەو ئازارە دەبێت بە کارەساتێک و لە خۆمان ناپرسین بۆچی وایکرد؟! دەڵێن پێویستە ئاوا سزای بدەین! دایک و باوکی بەڕێز تۆ لەوڵاتێکدایت هیچ میدیایەکی تێدا نییە حساب بۆ منداڵەکەت بکات و بیر لەئایندەی بکاتەوە، تەنیاو تەنیا وادەزانن منداڵ فیلم کارتۆنێکە و تەواو ، هەزار دیمەنی کوشت و کوشتار و هەواڵی خراپ دەبینێت و دەبیستێت، لە کۆمەڵگەیەکدایت هەندێک لە میدیا و زۆرجار مامۆستا و مەلاو بانگخواز و سیاسی…. ژەهرو کوشتن دەڕێژنە ناویەوە، تۆ دەبێت چاوی منداڵەکەت بگریت و شتێکی جیاوازتری نیشان بدەیت. دەبێت بزانیت شوێنێک نییە منداڵەکەت دروست بکات و ئایندەی ئەو ئێخەی تۆ دەگرێت، ئەگەر منداڵەکەت لەنێو قوتابخانەو کۆڵان و بەدیار تەلەفزیۆنەکەوە ڕووخا، تۆ دەبێت دروستی بکەیتەوە. منداڵەکەت تەنیا تۆی هەیت لەباوەشتا هەست بە ئارامی بکات، تەنیا تۆی هەیت دروستی بکەیت، تۆ لە کۆمەڵگەی سوید و ئەڵمانیا و نەرویج و… هتد نیت هەمووان خەمی منداڵەکەی تۆیان بێت، دەبێت خۆت ئەرکی ئەوانیش لە ئەستۆ بگریت، وابکەیت منداڵەکەت بەبێ شەق و زللـە تێبگات و پێبگات و ڕێگەیەکی جوان و جیاوازتر بدۆزێتەوە، لەبری ئەوەی چەقۆ و گوللـە و کارەسات بێت، دەبێت تۆ مەرهەم و چارسەرو بنیادنەربیت. ئەگەر خەلەلێک لە پەروەردەی قوتابخانە، کۆڵان و خێزانیدا هەبوو، تۆ چارەسەری بۆ بدۆزیتەوە، منداڵەکەت لەتۆ ڕاببینێت قسەی دڵیت بۆ باسبکات و کێشەکەیت بۆ بگێڕێتەوە، تۆ لەبری سەیری تەلەفزیۆنەکە، سیدی بەرنامەیەکی سوودبەخش، کتیبی چیرۆکی بۆ بکڕیت، فیلم کارتۆنێک یارییەک لە مۆبایلەکەیدا دابگریت خزمەتی مێشکی بکات. فێری بکەیت کە تووشی ئارێشەیەک بوو چۆن خۆی بتوانێت چارەسەری بکات


نەبەز گۆران: سەرنجێك لەسەر واعیزی جنێودەر. – WTARIKURD\nئێستا تەنها دونیای شاشەكان پڕنەبووە لە مەخلوقی جنێودەر و بەسوكدانەری ئەویتر و شتەكان، لەم بەرەو خواربوونەوەیەدا، چەندین واعیزی جنێودەر، خۆیان خزاندوەتە ناو مینبەرەكانی مزگەوتەكانەوە و، لەو رێگەیەوە بە پێی ئاستی خۆیان، سەیری ئیمان و ئەخلاق و خوداناسی دەكەن، دەیانەوێت بەو ئاستەی خۆیانەوە ئەخلاق و ئیمان و خوداناسی هەڵسەنگێنن. ئەم واعیزانە لە غیابی بیركردنەوەدا بۆ خوداناسی، وەك پۆلیسی ئەخلاق لەسەر ئەو مینبەرانە تەعین بوون و، بەجۆرێك ئیمان و خوداناسیان شێواندووە، تەنها دوركەوتنەوە لێینا، رێگا راستەكەیە بۆ وێناكردن و ناسینی ئەخلاق و ئیمان و خودا.\nئەو ئەخلاقەی واعیزە جنێودەرەكان تەفسیری دەكەن، ئەخلاقی جەستەیە و ئەخلاق لەواتا گەورەكەی داماڵدراوە، بۆ جەستەی ئەویتر. بەم تەفسیرە، ئەخلاق كردەیە، بەڵام هەر ئەخلاقێك كردەبێت، پێش ئەوەی ببێتە كردە، لەناو بیركردنەوە و زماندایە. كاتێك بیركردنەوە و زمان پیسبوون، بێگومان كردەی ئەخلاقیش پیسدەبێت. بۆ ئەوەی ئەخلاقێكی جوان بەرهەم بهێنین، دەبێت بیركردنەوە و زمان پاك بكەینەوە. مەخلوقێك بیركردنەوە و زمانی پیسبێت و لە نزمترین ئاستی زماندا تەفسیری ئەخلاق بكات، بێگومان ئەم كارەكتەرە خۆی لە كێشەیەكی گەورەی ئەخلاقیدایە و پێویستی بەوەیە ئەخلاقی چاكبكرێت. لەم داڕمانەدا لە زمان و لە بیركردنەوە، هەموو ئەویترێك بۆ واعیزی جنێودەر، دەبێتە مەترسی لەسەر ئەو ئەخلاقەی واعیز لە حیكایەتەكان وەریگرتووە. ئەشێت واعیز بە پێی ئاستی خۆی، بەوجۆرە وێنای دونیا و خودا بكات، هەر كەسێك لە دەرەوەی تەفسیرەكانی ئەوبێت، كەسێكە لە دەرەوەی ئەخلاق. بەڵام بونیادی ئەخلاق لەو كاتەوە دەست پێدەكات، واعیز بیركردنەوە و زمانی پاكبكاتەوە، هیچ كات ئەخلاقێكی بەرز لە رێگەی بكەرێكی جنێودەرەوە دروستنابێت. ئەوانەی جنێو دەدەن، ئەوانەن سەرقاڵی پیسكردنی ژینگەی ئەخلاقی كۆمەڵگەیەكن. ئەوانەی سوكایەتی بەجوڵەكانی ئەوانی تر دەكەن، ئەوانەن سوكایەتی بەخودی دونیاكەی خۆیان دەكەن و، بێئاگا لەوەی لەناو ئایدۆلۆژیاییەكی بەسوكدانەردا دەژین و، ئەم ئایدۆلۆژیا بەسوكدانەرە، ماهییەتی خاڵیكردونەتەوە بۆ ئاستێك، تەنها بە زمانی جنێو و سوكایەتی پێكردن، خوێندنەوە بۆ دونیای دەرەوەی خۆی و ئەویتری دەرەوەی خۆی بكات.\nبۆ ئەوەی بزانین ئەخلاق چییە؟ دەبێت پرسیار لە بیركردنەوە و زمان بكەین. بیركردنەوەی بەرز و قوڵ، ئەخلاقی بەرزو قوڵ دروستدەكات. هەتا فەزای بیركردنەوە لۆژیكی نەبێت، ناتوانێت دەسكاری ئەخلاقێكی نادروست بكات. گەر بیركردنەوە نەخۆشبێت بێگومان زمانێكی نەخۆشیش تەفسیری ئەو بیركردنەوەیە دەكات، گەر بیركردنەوە لۆژیكی و جەوهەری بێت، زمانێكی بەرز و قوڵ تەفسیری ئەو بیركردنەوەیە دەكات. كاتێك بمانەوێت بیركردنەوە بناسین، لەرێگای زمانەوە دەیناسین، كە زمانەكە پیس بوو، بیركردنەوەكە پاك نابێت و، زمانی پیس بەرهەمی بیركردنەوەی پیسە و بەم لۆژیكەش، ئەخلاق بەزمان و بیركردنەوەی پیس ناتوانرێت بگۆڕدرێت و ناشتوانرێت دروستبكرێت. ئەو زمانە نزمە، زادەگەی نەبوونی بیركردنەوە و ناسینی جەوهەری ئەخلاقە. ئەو زمانە پڕجنێوە لە بكەرێكەوە دێتە دەر، ناسینی ئەخلاقی خۆیەتی لەو ئاستەدا. ئەو جوڵە تازانەی لە كۆمەڵگەی ئێمەدا روودەدەن، جوڵە نین دژی ئەخلاق وەك ئەوەی پۆلیسەكانی ئەخلاق باسی لێوەدەكەن، دونیای نوێ، دونیایەكە تەنها دەسكاری شێوەی مرۆڤەكانی ئێمەی نەكردووە، دەسكاری جوڵەكان و دونیابینییەكەشی كردووە (ئەگەر دونیابینی هەبێت) دژ بوون بەم دونیا نوێیە، لەرێگەی زمانێكی نزم و ئاستێكی بیركردنەوەی نزمەوە، دژوبوونێكە هیچ لە دونیا نوێیەكە ناكات و، ئەو دونیا كۆنە ناشیرندەكات واعیزی جنیودەر خۆی كردوە بە پاسەوانی. كاتێكیش ئەخلاق كورتكرایەوە بۆ جەستەی ئەویتر، ئیدی لە مانا راستەقینەكەی دادەماڵدرێت و دەبێتە بینینێكی نێرانە، غەریزەیەكی پەتی و ، بۆ خاڵیكردنەوەی ئەخلاق لە هەموو واتایەك و داپۆشینی بە چێژ.\nواعیزی جنێودەر، دەیەوێت ئەخلاق لە دیدە نێرانەكەوە سەیربكات. ئەو دیدە نێرانەیەی كە ئەخلاق نە زمان بێت، نە بیركردنەوەبێت، نە كردەبێت و، تەنها جەستەی ئەویتری ژن بێت. هەركاتێك جەستەكە ونكرا و داپۆشرا، ئیدی ئەخلاق لە شوێنی خۆیەتی و، گەر جەستەكە دەركەوت، ئەخلاق لە مەترسیدایە! ئەم تەفسیرە نێرانەیە بۆ ئەخلاق، بۆخۆی نەخۆشخستنی ئەخلاقی راستەقینەیە. جەستە هەرشتێك بێت، داپۆشرا و یان دەركەوتە، ناتوانێت دەسكاری ئەخلاق بكات، ئەگەر خودی ئەخلاقەكە رەگوڕیشەیەكی هەبێت لە بیركردنەوە و زماندا. دوو نمونە دەهێنمەوە تا یارمەتیدەربێت بۆ رونكردنەوەكە و تێبگەین جەستە دوا وێستگەی ئەخلاقە، دەگەرێینەوە بۆ دوو چیرۆكی ئایینی. ” مەریەمی مەجدەلی، بە تەفسیری نەریتپارێزەكان سۆزانی بوو، ئەما مەسیح كردییە نزكیترین هاوەڵی خۆی. ” ئەم كردەیەی مەسیح، كردەیەكە بۆ هەڵتەكاندنەوەی ئەو ئەخلاقەی نەریتپارێزان بۆ جەستەی دەكەن. ئەركی كەسی هوشیارە ئەخلاق بگەڕێنێتەوە شوێنەكەی خۆی و، لەو دیدە نێرانەیە كە لەجەستەدا كورتی دەكاتەوە، دروی بخاتەوە و بیخاتەوە ناو سیاقەكەی خۆی. مەسیح بەم كردەیەی تەواوی ئەو ئەخلاقە جەستەیەی رەدكردەوە و، لەناو مرۆڤەكەدا ئەخلاقێكی نوێی چاند، جیاواز لە ئەخلاقە كۆنەكە، كە لە جەستەوە سەیردەكرا. ” ژنەی ناو مزگەوتەكەی مەولانا، نەریتپارێزان پەلاماریاندەدا و ئازاریاندەدا، دەیانگوت: بۆچی سۆزانییەك بە جلی پیاوانەوە هاتوەتە مزگەوت، مزگەوتی پیسكردووە. شەمسی تەبریزی بەرگری لە ژنەكرد و، بە نەریتپارێزانی وت: گەر ئەو جەستەی پیسبێت هاتبێتە مزگەوتەكەوە، ئێوە ناختان پیسە و ئەو ناحی پاكە، كەوایە ئەوەی مزگەوتەكە پیسدەكات، ناخی ئێوەیە نەك جەستەی ئەو.”\nواتای چیرۆكەكە ئەوەیە: جەستە گەر پیسبێت پاك دەبێتەوە، بەڵام ئەگەر ناخ و بیركردنەوە و زمان پیس بن، چۆن ئەخلاقێك دروستدەكەن؟ یان، جەستە كاتێك پیسدەبێت زمان و بیركردنەوە و جەوهەری كەسەكە پیسبن، ئەو پیسبوونەش ئایین تەفسیری بۆ دەكات، پێسوبوونێكە بەر لە جەستە، لە بیركردنەوە و ناخەوە دێتە دەر. ئێستا بەشێك لە واعیزەكان بە جنێوەكانیان نوێنەرایەتی ئەو ئەخلاقە دەكەن، كە بیركردنەوە و زمانی پیسە و لە رێگەی جنێو سوكایەتییەوە پەخش دەبێت! ئەم دوو چیرۆكە لەسەر جەستە و ئەخلاق، دوو چیرۆكن بۆ گۆڕینی دیدگای كەسی نزیك لە ئایین لەسەر ئەخلاق. بەجەستەكردنی ئەخلاق، تەنها ئەركی ئەوانەیە لە بنەوانەوە ئەخلاق ناناسن. كاتێك دیدگایەكی نێرانە دروستدەبێت بۆ ئەخلاق و هەموو جەستەیەكی دەركەوتەی ژن، بە شێواندنی ئەخلاق دەچێوێنرێت، ئیدی ئەخلاق دەبێتە كۆمەڵێك چێژی پیاوانە و لەو چێژانەدا پیاو سنوورەكان و شێوازەكان و دەركەوتەكانی دیاریدەكات و لە هەرشوێنێك لەو سنوورە پیاوانەیە تێپەڕی، ئیدی بە بەد ئەخلاقی تەفسیردەكرێت. لەم دونیانوێیەشدا كە دونیای دەركەوتەی جەستەیە، واعیز ناتوانێت لەناو بیركردنەوەدا بۆ رەگوڕیشەكانی ئەخلاق بگەڕێتەوە، ناشتوانێت لە دونیانوێیەكدا بۆ ئەخلاقی نوێ بگەڕێت، هەر بە چاوە نێرانەكەی و زمانە نزمەكەیەوە، دەكەوێتە وێزەی ئەخلاق و جەستەی دەركەوتە. جگە لەم رێگایە رێگایەكی دیكە شك نابات، بۆ بەرهەمهێنانی ئەخلاقی نوێ و پێشی وایە بەم ئاستەوە، ئیدی نوێنەرایەتی ئەخلاقی راستەقینە دەكات و بەرگریكاری ئەخلاقە!\nبەشێك لە دونیای واعیزەكان، زۆر جیاوازی نییە لەو دونیا شاشەیەی لەناو تۆڕەكۆمەڵایەتییەكاندا دروستبووە و، سەرقاڵی سوكایەتیكردن و جنێودانن. هەردوو تاپیەكە سەر بە دونیایەكن ئاستی هوشیارییان لاوازە. دونیایەك ئیمان و خودا، هێندە لاواز و بچوككراوەتەوە، لە جەستەدا وێنەیان دەكێشرێت! بە پێی تەفسیرە نێرانەكەی ئەم تاپیانە بۆ ئەوەی ئیمان و خودا بناسی، دەبێت سەیری جەستەی ئەویتر بكەیت. ئیدی زمان و بیركردنەوە و كردە رۆژانەیەكان پەراوێزخراون و ئەخلاق لە سیاقی خۆی دەرهێنراوە و، خراوەتە سەر جەستەیەك. جنێودان، سوكایەتیكردن، پەلاماردان، پۆلیسی ژیانی خەڵك، چاودێركردن و باسكردنی خەڵك، زمانبەدی و سەرنەویكردن بۆ دەسەڵاتی پیسخۆر و… هتد. ئەمانە هیچی بە ئەخلاق نابینرێن! لەوەش زیاتر ئەمانە بەم ئاستەی خۆیانەوە، خۆیان بە بەرگریكاری ئەخلاقی كۆن دەزانن و بەگوێگرەكانیشان ناڵێن ئەخلاقی كۆن چییە و ئەخلاقی نوێ چییە! لە ساتێكدا دێنە ناو دونیا نوێیەكە و، سەیری هەموو جوڵە و كردەیەكی (بەقەولی خۆیان) نا ئەخلاقی دەكەن و، دەچنەوە لەسەر مینبەرەكان بە نزمترین ئاستی زمان، تەفسیری جوڵە و كردەكە دەكەن و، دەشیانەوێت وەك نوێنەری ئیمان و خودا و ئەخلاق بناسرێن! (ئیشیان بووە بەوەی شەوان لە تۆڕەكۆمەڵایەتییەكان سەیری دیمەنە وروژێنەرەكان بكەن و، بەرۆژیش لەسەر مینەبەرەكانیان بەزمانە پڕجنێوەكەیان باسی ئەو دیمەنە بكەن، خۆیان شەو سەیریانكردووە!) ئەو ئەخلاقی ئەم واعیزانە نوێنەرایەتی دەكەن، بە پێی زمانە پڕ لەجنێوەكەیان نزمترین ئاستی ئەخلاقە. بۆ ئەوەی ئیمان و خودا و ئەخلاقی راستەقینە بناسین، گوێ لەم واعیزە جنێودەرانە ناگریێت، یەك میراسی گەورەی ئەدەب و فیكر لەبەردەستدایە، هەر لە (خانای قوبادی، بێسارانی، مەولەی، نالی، ئەحمەدی خانی، مەحوی، مەلای گەورە، مەلاعەبدولكەریمی مودەڕیس و… هتد) بیگرە تا دەگاتە (بایەزیدی باستامی، شەمسی تەبریزی، حەلاج، جونەیدی بەغدادی، مەولانا، ئیبن عەرەبی، سوهرەوەردی، عەتاری نەیشاپوری، حافزی شیرازی، سەعدی شیرازی و… هد) ئەم بیركەرەوانە لەناو دونیای ئیمان و خوداناسیدا، بە زمانێكی ئاست بەرزەوە، بە بیركردنەوەیەكی قوڵەوە، بە لۆژیك و ماناوە، سەیری ئیمان و خوداناسی، سەیری ئەخلاق و جەوهەرەكەی، سەیری ئەویتری ژن و ئەویتری پیاو، سەیری بوونی خود و ئاستی خود. هەموو ئەو وێنانەمان پیشاندەدەن، كە ئەمڕۆ لای واعیزی جنێودەر، هەرگیز ناگەیت بەم ئاستە و هەرگیز ناتوانیت بەو جۆرە ئەخلاق و خودا و ئیمان بناسی، كە لە رێگەی زمانە پڕ جنێوەكەیان و ئاستە لاوازەكەیانەوە تەفسیری بۆ دەكەن. گوێگرەكانیان بۆ ئەوەی لە جەوهەری ئەخلاقی ئایینی و ئیمان و خودا ناسی تێبگەن، باشترە لەم واعیزە جنێودەرانە دوربكەونەوە و بگەڕێینەوە سەر ئەو میراسە ئەدەبی و فیكريەی ئەستێرەكانی پێشو بۆیان جهێشتوین.\nتێبینی: ئەمە تەنها سەرنجێكە.\nدکتور محەمەد ئەمين: أبعاد المثلث الصراع لإسرائيلى يهودي- تركي سني – وإيراني شيعي.


15:58 - 22 February 2020\nهەنگاو: پەریسا سەیفی چالاکی فەرهەنگی خەڵکی کامیاران ماوەی حەفتەیە مانی لە خواردن گرتووە و دادوەر سەعیدی دژایەتی ئازادی کاتی ناوبراو بە دانانی بارمتە دەکات.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، ڕۆژی شەممە ٣ی ڕەشەممەی ٢٧١٩ (٢٢ی فیوریەی ٢٠٢٠)، بنەماڵەی پەریسا سەیفی بە مەبەستی ڕادەستکردنی بارمتەی داواکراو لەلایەن لقی یەکی دادگای شۆڕشی شاری سنە بە مەبەستی ئازادی ناوبراو، سەردانی ئەو لقەی دادگای شؤڕسیان کردووە، بەڵام دادوەر سەعیدی وتوویە ئەو تاپۆیە نرخی ٧٠ میلیۆن تمەنە و ڕێگری کردووە لە ئازادی ناوبراو. بە وتەی سەرچاوەیەکی ئاگادار، کارناسێکی حکوومەتی بایەخی ئەو تاپۆیە ٤٠٠ میلیۆن تمەن خەمڵاندووە، لە کاتێکدا بارمتەی داواکراو بۆ ئازادی پەریسا ٣٠٠ میلیۆن تمەن بووە.\nئەو سەرچاوەیەی نزیک بە بنەماڵەی پەریسا سەیفی لە درێژەدا بە هەنگاوی ڕاگەیاند کە، بنەماڵەی سەیفی خێرا تاپۆیەکی دیکەیان دابین کردووە، بەڵام دادوەر سەیفی ئەویشی قەبووڵ نەکردووە و پێیانی وتووە کە سبەی بگەڕێنەوە هەتا بڵێم چی بکەن.\nڕۆژی پێنج شەممەش دادگای شۆڕش بە بنەماڵەی سەیفییان ڕاگەیاندبوو کە بە هۆی درەنگی کات ڕۆژی شەممە سەردانمان بکەنەوە.\nلەلایەکی دیکەوە پەریسا ماوەی ١٤ ڕۆژە مانی لە خواردن گرتووە و باری تەندروستی ناجێگیرە.\nهەنگاو پێشتر ڕایگەیاندبوو کە، شەوی چوارشەممە ٣٠ی ڕێبەندانی ٢٧١٩ ( ١٩ی فێوریەی ٢٠٢٠)، پەریسا سەیفی چالاکی فەرهەنگی خەڵکی کامیاران دوای ١٠ ڕۆژ مانگرتن لە خواردن، بۆ نەخۆشخانەی تەوحیدی شاری سنە گوازراوەتەوە.\nپەریسا سەیفی لە حاڵێکدا خوێنی هەڵێناوەتەوە و باری تەندروستی ناجێگر بووە، ئیزنیشی نەداوە کە چارەسەری بۆ بکەن.\nئەو سەرچاوەیە لە درێژەدا ڕایگەیاند کە زیاتر لە ٢٠ کەس لە هێزە ئەمنییەکان لەکاتی گواستنەوەی پەریسا بۆ نەخۆشخانە لەگەڵی هاتوون و هەڕەشەیان لە پێرسنێلی نەخۆشخانەکە کردووە کە نابێت ئەو هەواڵە میدیایی بێتەوە.\nپەریسا سەیفی، لە ڕۆژی یەکشەممە ٢٠ی ڕێبەندانی ٢٧١٩ (٩ی فێوریەی ٢٠٢٠) بە نێشانەی ناڕەزایەتی دەربڕین بە ناڕوونی چارەنووسی و هەروەها گوشاری ناوەندە ئەمنییەکان بۆ وەرگرتنی دانپێدانانی زۆرەملێ، مانی لە خواردن گرتووە.\nماوەی ٤ حەفتەیە کە کەیسی پەریسا سەیفی دراوەتە دادگای شۆڕشی شاری سنە، بەڵام هەرجار بە بیانوویەک دانیشتنەکە دوا دەخەن.\nپەریسا سەیفی ڕۆژی سێشەممە ٢١ی خەزەڵوەری ٢٧١٩(١٢ی نۆڤەمبەری ٢٠١٩) لەلایەن هێزەکانی ئیتلاعاتی سپای شاری سنە لە ماڵەکەی خۆی دەستبەسەر کرا.\nبە وتەی سەرچاوەیەکی ئاگادار پەریسا سەیفی بە تۆمەتی بەشداری لە خۆپێشاندنەکانی خەڵکی کوردستان بە مەبەستی شەرمەزار کردنی هێرشی تورکیا بۆ سەر ڕۆژئاوای کوردستان دەستبەسەر کراوە.بازداشت شدە است.\nپەریسا سەیفی خوێندنی لە بەشی هونەر تەواو کردووە و پێشتریش ئەندامی ئۆرکێستراکی فلارمۆبیکی سنە بووە. ناوبراو لە فلمی “مەینەتی” ڕۆڵی گێڕاوە و ساڵی ٢٠١٧ یەکێک لە بەشداربوانی پرۆگرامی هونەری کورد ئایدڵ بووە.


◄ Result: Found 300, page 1 of 30 Items per page: 🗐 1 🗐 5 🗐 10 🗐 25 🗐 50 🗐 100\n📅 02-12-2017 Dates & Events\n📅 Added on Dec 2 2017 12:00AM\n👁 This item has been viewed 6,296 times\nدەرەوەی کوردستان - بەگوێرەی هەواڵێکی ڕۆژنامەی هائ [ More... 👁] ✖ ✖ 13 3 ✔ 99% ✍ H.B. 2-12-2017 0:00:00\n📅 03-07-2017 Dates & Events\n📅 Added on Jul 3 2017 8:49AM\n👁 This item has been viewed 12,082 times\n- بەتۆمەتی هەبوونی بارەگای پێشمەرگەکانی حدک و حدکا [ More... 👁] ✖ ✖ 4 4 ✔ 99% ✍ H.B. 3-7-2017 8:49:53\n📅 04-09-2016 Dates & Events\n📅 Added on Sep 4 2016 1:21PM\n👁 This item has been viewed 7,675 times\n- ئەمڕۆ، بە بەشداری 294 ئەندام لە هۆڵی ڕەمادای شار [ More... 👁] ✖ ✖ ✖ 1 3 ✔ 88% ✍ H.B. 4-9-2016 13:21:05\n👁 This item has been viewed 8,674 times\nباکووری کوردستان - لە کانێکی خەڵوزی بەردینی لە شر [ More... 👁] ✖ ✖ 9 4 ✔ 99% ✍ H.B. 4-12-2017 0:00:00\n👁 This item has been viewed 33,348 times\nرۆژهەڵاتی کوردستان - پاش شەڕ و تێکەڵچوونی هێزەکان [ More... 👁] ✖ ✖ 19 0 ✔ 99% ✍ H.B. 5-4-2020 8:48:56\n📅 06-07-2017 Dates & Events\n📅 Added on Jul 3 2017 11:01AM\n👁 This item has been viewed 10,372 times\n- تەنکەرێکی سوتەمەنی لەسەر رێگای نێوان سلێمانی و ک [ More... 👁] ✖ ✖ 2 1 ✔ 99% ✍ H.B. 3-7-2017 11:01:10\n📅 09-07-2018 Dates & Events\n📅 Added on Jul 9 2018 12:00AM\nباکووری کوردستان - دانیشتوانی گەڕەکی باگلار لە جۆ [ More... 👁] ✖ ✖ 15 1 ✔ 99% ✍ H.B. 9-7-2018 0:00:00\n📅 10-07-2018 Dates & Events\n📅 Added on Jul 10 2018 12:00AM\n👁 This item has been viewed 2,874 times\nرۆژهەڵاتی کوردستان - بەپێی هەواڵی گەیشتوو بە ئاژا [ More... 👁] ✖ ✖ 10 0 ✔ 99% ✍ H.B. 10-7-2018 0:00:00\n📅 12-07-2017 Dates & Events\n📅 Added on Jul 12 2017 9:41AM\n👁 This item has been viewed 3,355 times\n-کۆبوونەوەی نێوان بزووتنەوەی گۆڕان و یەکگرتووی ئیس [ More... 👁] ✖ ✖ 0 1 ✔ 98% ✍ S.E. 12-7-2017 9:41:09\n📅 12-09-2015 Dates & Events\n📅 Added on Sep 12 2015 11:46AM\n👁 This item has been viewed 12,144 times\n- بەرەبەیانی ئەمڕۆ لەلایەن چەند چیکدارێکی نەناسراو [ More... 👁] ✖ ✖ 3 3 ✔ 99% ✍ H.B. 12-9-2015 11:46:24


بۆچی بەرگەی چارەسەری منداڵەکەت دەگریت بەڵام بەرگەی خۆپارێزیەکە ناگری؟ - تۆڕی میدیایی خەڵک\nیانی چی بەرگەی ئەو گریان و هاتوهاوارە دەگری کاتێک کە دەرزی لە منداڵەکەت دەدرێت بۆ وەرگرتنی چارەسەر، بەڵام بەرگەی هات و هاواری منداڵەکەت ناگری کاتێک داوای جبسێک، شیرینییەک، ساردیەک، مۆبایلێک دەکات!\nبۆچی بەرگەی چارەسەرەکە دەگری بەس بەرگەی خۆپارێزیەکە ناگری؟\nیانی چی منداڵەکەت تەمەنی ٣ ساڵە و ددانەکانی هەمووی داخوراوە و ددانی ساغ لەدەمیا نەماوە؟\nیانی چی منداڵەکەت تەمەنی ٧ ساڵە و ژێر چاوەکانی ڕەش بووەتەوە؟\nیانی چی منداڵەکەت چاوەکانی کزبووە و وەختە کوێر ئەبێت بەدیار مۆبایلەوە تۆش بێدەنگی تەنها لەبەر ئەوەی مێشکت ساف بێت؟\nتکایە شەکر لە منداڵەکانتان قەدەغەبکەن ، لانیکەم سنورداری بکەن تا نەوەیەکی تەندروست و جیاوازمان هەبێ.\nتکایە با منداڵەکانتان خواردنەوەی گازی نەخۆن!\nتکایە دوریخەرەوە لە جبس هەر شتێکی ناو پاکەت کە بەزەیت ئامادەکرابێ!\nئامادەکردنی: د.شربینی محمد


سورییەکان لە 12ی تەمموزدا گردبوونەوە و وێنەی قوربانیانیان پێیە لەکاتی یاکردنەوەدا لە خان شێخون، شارۆچکەیەکی ژێردەستی ئۆپۆزسیۆن لە پارێزگای ئیدلیب، 100 رۆژ دوای ئەوەی هێرشێکی کیمیایی زیاد لە 80 کەسی کوشت. [عومەر حاج قه‌دور / ئاژانسی فرانس پرێس]\nلێکۆڵەرانی نەتەوە یەکگرتوەکان پێنجشەممە (26ی تشرینی یەکەم) رژێمی سوریایان تۆمەتبارکرد به ئه‌نجامدانی ئه‌وهێرشە کیمیایەی کرایە سەر شارۆچکەی خان شێخونلە باکوری خۆرئاوای سوریا کە زیاد لە 80 کەسی کوشت ماوه‌یه‌ك له‌مه‌وبه‌ر له‌مساڵدا.\nبەگوێرەی نەتەوە یەکگرتوەکان، هێرشەکەی 4 نیسان، کە موشه‌كی گازی سارین گیرایه ئەو شارۆچکەیەی ژێردەستی ئۆپۆزسیۆن لە پارێزگای ئیدلیب، 83 کەسی کوشت.\nروانگەی سوری بۆ چاودێری مافەکانی مرۆڤ ژمارەی کوژراوانی بە 87 کەس لەقەڵەمدا، لەنێویاندا زیاد لە 30 منداڵ.\nوێنەی قوربانیانی مردوو یان له‌سه‌ره‌مه‌رگدا، لەنێویاندا منداڵی بچوك، توڕەیی جیهانیی لێکەوتەوە و وایکردهێرشێکی ئەمریکا وەك کاردانەوە بکرێتە سەر فڕۆکەخانەیەکی سوریا.\nپیاوێکی سوری نوێژدەکات لە 12ی تەمموزدا لە گۆڕستانێکی خان شێخون، 100 رۆژ دوای هێرشێکی کیمیایی کوشندە کە لیژنەیەکی نەتەوە یەکگرتوەکان رژێمی سوریای پێ تۆمەتبارکردووە. [عومەر حاج قه‌دور / ئاژانسی فرانس پرێس]\nبەگوێرەی راپۆرتەکە، "لیژنەکە تەواو متمانەی بەوە هەیە کە کۆماری عەرەبی سوریا بەرپرسە لە بڵاوکردنەوەی سارین لە خان شێخون لە 4 نیسانی 2017".\nبانگه‌واز بۆ سزادان\nرێکخراوی چاودێری مافەکانی مرۆڤ هەینی تکای کرد لە کۆمەڵگەی نێودەوڵەتی بۆ سەپاندنی سزا بەسەر رژێمی سوریادا.\nئەم رێکخراوە لە بەیاننامەیەکدا رایگەیاند ئەنجومەنی ئاسایشی نەتەوە یەکگرتوەکان "دەبێت بەخێرایی کاربکات بۆ راگه‌یاندنی به‌رپرسیارێتی بە سەپاندنی سزا بەسەر ئەو تاك و کیانانەی بەرپرسن لە هێرشە کیمیاییەکان لە سوریا".\nجێگری بەڕێوەبەری کاروباره کتوپڕه‌كانی رێکخراوەکە، ئۆلی سۆلڤانگ، وتی راپۆرتی لیژنەکە "دەبێت کۆتاییبهێنێت بە گومڕاكاری و تیۆره ساخته‌كان کە لەلایەن حکومەتی سوریاوە بڵاوكراونه‌ته‌وه".\nسۆلڤانگ وتی: "بەکارهێنانی یەك لەدوای یەکی چەکی کیمیایی لەلایەن سوریاوە هەڕەشەیەکی جددیە بۆ سەر قەدەغەی جیهانی لەسەر بەکارهێنانی چەکی کیمیایی."\n"هەموو وڵاتان خواستیان ئەوەیە کە ئاماژەیەکی بەهێز بنێرن بەوەی چاو له‌م تاوانانه ناپۆشن."\nپسپۆڕانی نەتەوە یەکگرتوەکانیش رژێمی سوریایان تۆمەتبارکردوە بە ئەنجامدانی هێرش بە گازی کلۆر لە باکوری وڵاتەکە لە 2014 و 2015.\nروسیا هەینی رەخنەی لە راپۆرتەکەی نەتەوە یەکگرتوەکان گرت، جێگری وەزیری دەرەوە، سێرگێی ریابکۆڤ، وتی بەڵگەی ناجێگیر و پشتڕاستنەکراوەی تێدابووە.\nروسیا و رژێمی سوریا پێشتر ئاماژەیان بەوەدەکرد پێدەچێت چەکێکی ئۆپۆزسیۆن تەقیبێتەوە لەسەر خاکەکە لە خان شێخون.\nریابکۆڤ وتی وڵاتانی دیکە هەوڵیانداوە راپۆرتەکە بەکاربهێنن بۆ "چارەسەرکردنی کێشە جیۆپۆلیتیکیەکانی خۆیان لە سوریا". وتیشی کە روسیا شیکاری بۆ ئەنجامەکان دەکات و بەمزوانە وەڵامێك بڵاودەکاتەوە.\nسعد | 2017-10-30\nخوامان بەسە و ئەو باشترین رێکخەری کاروبارەکانە!\nرزگاربووانی گازی سارین له سوریا ساڵێكە خەمبارن\nخێزان و هاوڕێیانی زیاد لە 80 کەس کە لە خان شێخون کوژران پرسه ده‌گرن بۆ خۆشەویستانیان لە یەکەمین ساڵیادی ئەو هێرشە کوشندەیەدا.


بایدن دواى دەستبەكاربوونى واژوو لەسەر چەند بڕیارنامه‌یه‌كی پێچەوانەى ئه‌وانه‌ی ترەمپ دەكات\nسەرۆكى هەڵبژێردراوى ئەمريكا جۆ بايدن راستەوخۆ لە دواى دەستبەكاربوونى واژوو لەسەر بڕیارنامه‌ی كشانەوە لەو بريارانەى تره‌مپ ده‌كات كه "قەدەغەى پێدانى ڤيزە بە هاووڵاتییانی وڵاته موسڵمانه‌كان" و "كشانەوە لە پەيماننامەى كەشوهەواى پاريس" له‌خۆده‌گرن.\nتێبینییه‌كانی بەڕێوەبەرى داهاتووى نووسينگەى تايبەتى سه‌رۆكی هه‌ڵبژێردراوی ئه‌مریكا، جۆ بايدن، كە لە ٢٠ى كانوونى دووەم سوێندى ياسايى دەخوات و بە فەرمى لەسەر كورسى سەرۆكايەتى ئەمريكا دادەنيشێت، كه بۆ تيمى سەرۆكايەتى ناردووە، لە میدیاكانی ئەمريكا بڵاوكرايەوە.\nبەپێی تێبینییه‌كانی بەڕێوەبەرى داهاتووى نووسينگەى تايبەتى جۆ بایدن، رۆن كڵه‌ین لەگەڵ ده‌ستبه‌كاربوونی بایدن، ژماره‌یه‌ك بڕیارنامه‌ی سەرۆكايەتى واژووده‌كات كه چەند بڕيارێكى تره‌مپ كه جێگه‌ی مشتومڕن پێچه‌وانه ده‌كاته‌وه.\nبايدن "قەدەغەى پێدانى ڤيزە بە هاووڵاتیی ئه‌و وڵاتانه‌ی كە زۆرينەى دانیشتوانه‌كه‌ی موسڵمانە" هەڵدەگرێت و دووبارە گەڕانەوەى ئەمريكا بۆ پەيماننامەى كەشوهەواى پاريس راده‌گه‌یه‌نێت. كۆتايى بە رێكارەكانى پەرتەوازەبوونى خێزانى پەنابەرەكانى سەر سنوورى مەكسيك دەهێنێت و بەستنى دەمامك لە شوێن و جێگە پەيوەنديدارەكان دەكاته ناچاری.\nجگە لەوە كڵه‌ین ئاشكرایكردووه، بايدن لە يەكەم ١٠ رۆژى كاركردنيدا، واژوو لەسەر چەندين بڕیارنامه‌ی هاوشێوەى ئەوانە دەكات و خێرا كۆتايى بە چەند رێكارێكی سەردەمی ترەمپ دەهێنێت.\nكڵه‌ین هه‌روه‌ها ئاماژەى بەوەشكردووه كە ئەمريكا بەرەنگارى پەتاى ڤايرۆسى كۆرۆنا و لێكەوتە ئابوورييەكانى بووەتەوە، يەكێك لە ئامانجە سەرەكييەكانى ئيدارەى بايدن، تێپەڕاندن و پەسەندكردنى باكێجێكى پاڵپشتى ئابوورییه بە بڕى ١ ترليۆنێك و ٩٠٠ ملیار دۆلار.\nلە دواى رووداوەكانى ٦ى كانوونی دووەمى هەڵكوتانەسەر كۆنگرێسى ئەمريكا، لە واشنتۆنى پايتەخت رێكارى ئەمنيى توند گيراوەتە بەر بۆ رێورەسمى بەڕێوەچوونى سوێندخواردنی بایدن لە ٢٠ى كانوونى دووەم.\nئەمريكا جۆ بايدن كۆنگرێس


Nehemias 3 APSD-CEB – نەحەمیا 3 KSS\nهاوکاری بۆ بنیادنانەوەی شووراکە\n1ئەلیاشیڤی سەرۆکی کاهینان و برا کاهینەکانی هەستان و دەروازەی مەڕیان بنیاد ناوە و تەرخانیان کرد، دەرگاکانیشیان ڕاگرت. شووراکەشیان هەتا قوللەی سەد بنیاد ناوە و تەرخانیان کرد، هەروەها هەتا قوللەی حەنەنێل بنیادیان ناوە. 2لەتەنیشت ئەوەوە پیاوانی ئەریحا بنیادیان دەنا، لەتەنیشت ئەوانیش زەکوری کوڕی ئیمری بنیادی دەنا.\n3دەروازەی ماسیش نەوەی هەسەنائا بنیادیان ناوە و سەریان گرت، دەرگاکانیان بەپێوە ڕاگرت لەگەڵ قوفڵ و شمشیرەکانی3:3 شمشیر، پارچە دارێک بووە لە جیاتی قوفڵ لە دواوەی دەرگا بە شێوەی ئاسۆیی دانراوە بۆ داخستنی دەرگا.. 4لەتەنیشت ئەوانیشەوە مەرێمۆتی کوڕی ئوریای هەقۆچ ڕووخاوییەکانی چاککردەوە. لەتەنیشت ئەوانیشەوە مەشولامی کوڕی بەرەخیا کوڕی مەشێزەبێل ڕووخاوییەکانی چاککردەوە. لەتەنیشت ئەوانیشەوە سادۆقی کوڕی بەعنا ڕووخاوییەکانی چاککردەوە. 5لەتەنیشت ئەوانیشەوە تەقۆعییەکان ڕووخاوییەکانیان چاککردەوە، بەڵام پیاوماقوڵەکانیان شانیان نەدایە پاڵ خزمەتەکەی یەزدانیان.\n6بۆ دەروازەی یەشاناش، یۆیاداعی کوڕی پاسێیەح و مەشولامی کوڕی بەسۆدەیا ڕووخاوییەکانیان چاککردەوە، ئەوان سەریان گرت و دەرگاکانیان بەپێوە ڕاگرت لەگەڵ قوفڵ و شمشیرەکانی. 7لەتەنیشت ئەوانیشەوە مەلەتیای گبعۆنی و یادۆنی مێرۆنۆتی کە خەڵکی گبعۆن و میچپا بوون، لەو شوێنانە کە لەژێر دەستی پارێزگاری هەرێمی ئەوبەری فورات بوون، ڕووخاوییەکانیان چاککردەوە. 8لەتەنیشت ئەویشەوە عوزیێلی کوڕی حەرهەیا کە لە زێڕنگەرەکان بوو، ڕووخاوییەکانی چاککردەوە. لەتەنیشت ئەویشەوە حەنەنیا لە نەوەی عەتارەکان ڕووخاوییەکانی چاککردەوە، ئینجا ئۆرشەلیمیان هەتا شوورا بەرینەکە تۆکمە کرد. 9لەتەنیشت ئەوانیشەوە ڕەفایای کوڕی حوور، سەرۆکی نیوەی ناوچەی ئۆرشەلیم ڕووخاوییەکانی چاککردەوە. 10لەتەنیشت ئەوانیشەوە یەدایای کوڕی حەرومەف لەبەردەم ماڵەکەی خۆی ڕووخاوییەکەی چاککردەوە. لەتەنیشت ئەویشەوە حەتوشی کوڕی حەشەڤنەیا ڕووخاوییەکەی چاککردەوە. 11بەشێکی دیکەش مەلکیای کوڕی حاریم و حەشوڤی کوڕی پەحەت‌مۆئاب چاکیان کردەوە، لەگەڵ قوللەی تەنوورەکانیش. 12لەتەنیشت ئەویشەوە شەلومی کوڕی هەڵۆحێش، سەرۆکی نیوەی ناوچەی ئۆرشەلیم، خۆی و کچەکانی ڕووخاوییەکانیان چاککردەوە.\n13دەروازەی دۆڵەکەش حانوون و دانیشتووانی زانۆوەح چاکیان کردەوە، ئەوان بنیادیان ناوە و دەرگاکانیان بەپێوە ڕاگرت لەگەڵ قوفڵ و شمشیرەکانی، هەزار باڵیش3:13 هەزار باڵ: نزیکەی 450 مەتر. لە شووراکە هەتا دەروازەی زبڵ.\n14دەروازەی زبڵیش مەلکیای کوڕی ڕێکابی سەرۆکی ناوچەی بێت‌هاکارەم ڕووخاوییەکانی چاککردەوە و ئەو بنیادی ناوە، دەرگاکانی بەپێوە ڕاگرت لەگەڵ قوفڵ و شمشیرەکانی.\n15دەروازەی کارێزیش شەللونی کوڕی کۆل‌حوزێ سەرۆکی ناوچەی میچپا ڕووخاوییەکانی چاککردەوە، ئەو بنیادی ناوە و سەری گرت و دەرگاکانی بە پێوە ڕاگرت لەگەڵ قوفڵ و شمشیرەکانی. هەروەها شووراکەی گۆمی سیلوامی3:15 سیلوام: عیبری شیلۆوەح. بڕوانە ئیشایا 8:6 و یۆحەنا 9:7. چاککردەوە، هەتا باخچەی پاشا و هەتا پێپلیکانەکەی بەرەو خوارەوە دەچێت بۆ شاری داود. 16پاش ئەویش نەحەمیای کوڕی عەزبوقی سەرۆکی نیوەی ناوچەی بێت‌چوور ڕووخاوییەکەی بەرامبەر گۆڕەکانی داودی چاککردەوە، هەتا گۆمە دەستکردەکە و هەتا ماڵی پاڵەوانەکان.\n17پاش ئەویش لێڤییەکان بە سەرپەرشتی ڕەحومی بانی ڕووخاوییەکانیان چاککردەوە و لەتەنیشت ئەویشەوە حەشەڤیای سەرۆکی نیوەی ناوچەی قەعیلا لە بەشەکەی خۆی ڕووخاوییەکانی چاککردەوە. 18پاش ئەویش براکانیان، بەنوی کوڕی حێناداد، سەرۆکی نیوەی ناوچەی قەعیلا ڕووخاوییەکەیان چاککردەوە. 19لەتەنیشت ئەویشەوە عێزەری کوڕی یێشوعی سەرۆکی میچپا بەشێکی دیکەی چاککردەوە لەبەردەم هەورازەکەی جبەخانەکەوە لەلای گۆشەکە. 20پاش ئەو باروخی کوڕی زەبەی بە گوڕەوە بەشێکی دیکەی لە گۆشەکەوە هەتا داڵانی ماڵی ئەلیاشیڤی سەرۆک کاهین ڕووخاوییەکانی چاککردەوە. 21دوای ئەویش مەرێمۆتی کوڕی ئوریای کوڕی هەقۆچ بەشێکی دیکەی لە داڵانی ماڵی ئەلیاشیڤەوە هەتا کۆتایی ماڵەکە چاککردەوە.\n22پاش ئەویش کاهینەکانی خەڵکی دەشتەکە ڕووخاوییەکەیان چاککردەوە. 23پاش ئەوانیش بنیامین و حەشوڤ بەرامبەری ماڵەکانی خۆیانیان چاککردەوە. پاش ئەمانیش عەزەریای کوڕی مەعسێیاهوی کوڕی عەنانیاش تەنیشت ماڵەکەی خۆی چاککردەوە. 24پاش ئەویش بەنوی کوڕی حێناداد بەشێکی دیکەی چاککردەوە، لە ماڵی عەزەریاوە هەتا گۆشەکە و پەناکە. 25پالالی کوڕی ئوزەییش لەبەردەم گۆشەکە و قوللەکە کە تەواوکەری کۆشکی باڵای پاشایە ئەوەی هی حەوشەی زیندانەکەیە، لەپاش ئەویشەوە پەدایای کوڕی پەرعۆش. 26ئینجا کۆیلە تەرخانکراوەکان3:26 نەریتێک بووە کۆیلە دەبەخشرایە پەرستگا بۆ خزمەتکردن. ئەوانەی دانیشتووی گردی عۆفەل بوون چاکیان کردەوە هەتا بەردەم دەروازەی ئاو ڕووەو ڕۆژهەڵات لەگەڵ قوللە دەرەکییەکە. 27پاش ئەوانیش تەقۆعییەکان بەشێکی دیکەیان چاککردەوە، لە بەرامبەر قوللە دەرەکییە گەورەکە هەتا دیواری عۆفەل.\n28لەسەر دەروازەی ئەسپەکانیش، کاهینەکان چاکیان کردەوە، هەریەکە و بەرامبەر بە ماڵی خۆی. 29پاش ئەوانیش سادۆقی کوڕی ئیمێر بەرامبەری ماڵەکەی خۆی چاککردەوە. پاش ئەویش شەمەعیای کوڕی شەخەنەیا کە چاودێری دەروازەی ڕۆژهەڵات بوو، شووراکەی چاککردەوە. 30پاش ئەویش حەنەنیای کوڕی شەلەمیاهو و حانوونی کوڕی شەشەمی چالاف بەشێکی دیکەیان چاککردەوە. پاش ئەوانیش مەشولامی کوڕی بەرەخیا بەرامبەری ژوورەکەی خۆی چاککردەوە. 31پاش ئەویش مەلکیا، کە یەکێک بوو لە زێڕنگەرەکان، هەتا ماڵی کۆیلە تەرخانکراوەکانی چاککردەوە، بازرگانەکانیش بەرامبەری دەروازەی پشکنین و خاڵی سەر گۆشەکە. 32زێڕنگەر و بازرگانەکان شووراکەیان لەنێوان خاڵی سەر گۆشەکە هەتا دەروازەی مەڕ چاککردەوە.\nKSS : نەحەمیا 3


:: PM:01:25:14/10/2021 \nمحەمەد وەتمان ئەندامی پێشووی ئەنجوومەنی سەركردایەتیی یەکێتی نیشتمانی كوردستان، لە چاوپێكەوتنێكی "وشە"دا، تیشك دەخاتە سەر چەند پرسێكی تایبەت بە هەڵبژاردن و باس لەوە دەكات، پارتی پلانێكی تایبەتی لەو هەڵبژاردنە جێبەجێ كرد، بۆیە ژمارەی كورسییەكانی زیادی كرد، خەڵكیش متمانەیان بە پارتی هەیە.\nشێوازی هەڵبژاردنی ئەمجارە تا چەند پوخت و بێ گرفت بوو؟\nهەڵبژاردنێكی زۆرباش بوو، ئەوەی رۆیشتبێت بۆ دەنگدان، بە ئازادی رۆیشتووە و دەنگی خۆی داوە بەو كەس و لایەنەی كە مەبەستیەتی، كەس لە ژێر هەڕەشە و كاریگەریی هیچ لایەنێك دەنگی نەداوە، هاووڵاتییان بە ئازادانە چوونە سەر سندووقەكانی دەنگدان.\nكەشوهەوای هەڵبژارنەكە بەراورد بە هەڵبژاردنەكانی رابردوو چۆن بوو؟\nهەڵبژاردن لە كەشێكی ئارام و بێ كێشە بەڕێوە چوو، وەك ساڵانی رابردوو شەڕە پەڕۆ و قسە و هیلاككردنی دەروونی هاووڵاتییان و دەنگدەران نەبوو، هەریەك بۆ خۆی لەو شوێنە بانگەشەی كردووە كە كاندیدی هەبووە.\nدانانی كاندیدی ژن لە بازنەكانی پێڕەو كرد بۆ ئەوەی سەربكەون.\nهۆی چییە لەم هەڵبژاردنەدا ژمارەی كورسییەكانی پارتی زیادی كرد؟\nراستە پارتی ژمارەی كورسییەكانی زیادی كردووە، بەڵام ئەویش وەك هەر حزبێك لە رووی دەنگ كەمی كرد، هۆكاری زیادبوونی كورسییەكانی پارتی بۆ ئەوە دەگەڕێتەوە لەم هەڵبژاردنەدا، بەرنامە و پلانێكی باشتری هەبووە بۆ بازنەكان و شێوازی دانانی كاندیدەكانی بەو جۆرە بووە كە توانیویانە سەركەوتوو بن، بەتایبەت دانانی كاندیدی ژن لە بازنەكانی پێڕەو كرد بۆ ئەوەی سەربكەون.\nلە رووی خزمەتكردنەوە توانی كاریگەریی لەسەر خەڵك دروست بكات؟\nهەر لایەنێكی سیاسی خزمەتی كردبێت، لەسەر حكوومەت حیسابە، لە هەندێ ناوچە خزمەتی زیاتر كراوە و هەندێكی كەمتر، پارتی لەگەڵ یەكێتی و گۆڕان پێكەوە لە حكوومەت بوون.\nهۆكاری متمانەدانی دەنگدەران بە پارتی چییە؟\nپارتی حزبێكە جەماوەر و كادری خۆی متمانەیان پێی هەیە و دەنگی دەدەنێ، ئەو بەڵێن و كارانەش كە داویەتی، جێبەجێی كردوون و خزمەتی باشی خەڵكی كردووە.\nئەم جارە شێوازی بازنەیی هیچ گرفتێكی دروست كرد؟\nبۆ لایەنە بچووكەكان و ئەوانەی خاوەن نفووز نین بەڵێ، دەبوو چاوەڕێی ئەوەیان بكردایە كە كورسی نەهێنن.\nزۆربوونی ژمارەی كورسیی لایەنە كوردییەكان لە بەغدا، چ كاریگەرییەكی لەسەر پێگەی كورد هەیە؟\nئەمجارە كورد هەڵبژاردنێكی باشی كرد، لایەنە كوردییەكان دەبێ لە بەغدا پێكەوە بن، پارتی و یەكێتی وەك دوو لایەنی سیاسیی هەرێم پێكەوە هاودەنگ بن و پێكەوە هاوئاهەنگی بكەن و بچنە بەغدا، پارتی و یەكێتی هەمیشە پێكەوە بوون، بە تاك ناتوانن هیچ بكەن و پێكەوە دەتوانن شتی زۆرباش بكەن، كاریگەریی زۆر باشیان دەبێت و كاریگەرییان لەسەر پرسە نەتەوایەتی و مافەكانی كورد دەبێت، بەرگری لە دەستوور بكەن كە بۆ دەوڵەتی فیدراڵی و بە ئاگاداری كورد و عەرەب نووسراوە.\nگۆڕان لەم هەڵبژاردنەدا هیچ كورسی نەهێنا، هۆكار چی بوو؟\nلایەنە بچووكەكان دەبوو چاوەڕێی ئەوەیان بكردایە\nلایەنە بچووكەكان دەبوو چاوەڕێی ئەوەیان بكردایە لەم شێوازەی هەڵبژاردنەدا دەنگ ناهێنن و تووشی ئەو كێشە دەبن.\nبەڵام گۆڕان لایەنێكی بەهێز بوو و وەك لایەنەكانی تر بچووك نەبوو؟\nگۆڕان هێشتا جووڵانەوەی سیاسییە و نەبووە بە حزبی سیاسی، بەڵام ئێمە پێمان وابوو دوو بۆ سێ كورسی بهێنێت، هاووڵاتییان سزای لایەنەكانیان داوە و گۆڕانیش لەو چوارچێوەیە سزای خۆی وەرگرتووە.\nدیمانەی/ هۆشیار عەلی


’’دوو گروپ بەرپرسیارن’’\nحکومەتى عێراق دوو گروپى چەکدار تۆمەتبار دەکات بەوەى لە پشت هێرشە موشەکییەکانى ئەمدواییەوەیە و بە وریاییەکى زۆرەوە لەو بارەیەوە دەجوڵێت، بەهۆى ئەوەى یەکێکیان بەشدارێکى بەهێزە لە پڕۆسەى سیاسی، ئەوەش بەپێی ڕاپۆرتێکى ڕۆژنامەى "مەدا"ى عێراقى.\nڕاپۆرتێکى ڕۆژنامەکە کە "ناس کورد" بەدواداچوونى بۆ کردووە (24شوباتى 2021) دەڵێت، سەرچاوە سیاسییە ئاگادارەکان ئاشکرایانکردووە، دامودەزگا هەواڵگرى و ئەمنییەکان حکومەتیان ئاگادارکردووەتەوە کە گومانیان نییە لەبارەى ئەو گروپانەى لەپشت هێرشەکانەوەن.\nبەوتەى سەرچاوەکان، حکومەت لەئێستادا دڵنیایە لەوەى دوو گروپى چەکدارى ناسراو لەپشت هێرشەکانەوەیە، یەکێکیان ژمارەیەک پەرلەمانتارى هەیە، هەروەها وەزیرى هەبووە لە حکومەتى پێشوو.\nسەرچاوەکان ڕەتیانکردووەتەوە ناوى دوو گروپەکە ئاشکرابکەن، بەڵام بەوتەى ئەوان یەکێک لە گروپەکان "بەرۆژ لەگەڵ حکومەتە و بە شەویش دژیەتى".\nهەرچەندە ڕاپۆرتەکە ناوی هیچ گروپێک نەکردووە، بەڵام بەپێی ئاماژەکان کە پەرلەمانتار و وەزیری هەبووە، پێدەچێت مەبەست لێی عەسائیبی ئەهلی حەق بێت کە لە سەردەمی عادل عەبدولمەهدیدا وەزیری ڕۆشنبیرییان هەبووە و ئێستاش فراکسیۆنەکەی بە ناوی سادیقون لە پەرلەمانی عێراق 15 پەرلەمانتاری هەیە.\nبەپێی ڕاپۆرتەکە، هێرشە نوێیەکان ماوەیەک ئامادەکاریی بۆ کراوە، موشەکەکان لەرێگەى سوریاوە هێنراونەتە عێراق بەدیاریکراوى لەخاڵێکى سنورى دوور لە کۆنتڕۆڵى حکومەت لە خۆرئاواى وڵات.\nبەپێی راپۆرتە ئەمنییەکان، هێرشەکەى سەر فڕۆکەخانەى هەولێر و بنکەى ئاسمانى بەلەد و ناوچەى سەوز، بەیەک جۆرى موشەک ئەنجامدراون کە دروستکراوى ئێران بووە.\nبەڵام ئێران و حەشدى شەعبى بوونى هیچ جۆرە پەیوەندییەکیان بەو هێرشانە رەتکردووەتەوە، کە بووەتە هۆى کوژرانى بەڵێندەرێکى بیانى و نۆ کەسى دیکە کە پێنجیان ئەمریکین.\nبەپێی راپۆرتەکە، موشەکەکانى هەولێر لە موسڵەوە ڕەوانەى کەرکوک کراون، دواتر گوازراونەتەوە هەرێم.\nشەوى دووشەممە (15 شوباتى 2021)، 14 موشەک ئاڕاستەى هەولێر کرا و بەهۆیەوە بەڵێندەرێکى هاوپەیمانان کوژرا و نۆ کەسى دیکەش برینداربوون کە بەشێکیان ئەمریکین.\nلەدوای لوت و کۆم.. شێوازێکی نوێ و سەیری پشکنینی کۆرۆنا ئاشکرا کرا


Aras Welcomes you: کەڵەشێر\nکەڵەشێرە هارەکە و ئازادی\nدەگێڕنەوە پیاوێک کەڵەشێرێکی دەبێت، ئەم کەڵەشێرە لەگەڵ گزنگی بەیاندا دەست دەکات بە (قوقاندن) و دەچێتە سەر دیواری ئەم ماڵ و ئەو ماڵ و دەقوقێنێت. دراوسێیەک زۆر بێزار دەبێت و دەچێت بۆ لای کابرای خاوەن کەڵەشێر، داوای لێدەکات کە کەڵەشێرەکەی سەرببڕێت و بەرامبەر بەو کارەی سێ هێندەی نرخی کەڵەشێرەکەش پارەی ئەداتێ، بە خاوەن کەڵەشێریش دەڵێت گۆشتەکەی حەڵاڵی خۆت بێت و نۆشی بکەن. کابرای خاوەن کەڵەشێر بە پێشنیاری دراوسێکەی قایل دەبێت و هەر لەبەر چاویا چەقۆ بە ملی کەڵەشێرە هارەکەدا دەهێنێت.\nسبەی بەیانی، لەبری کەڵەشێرێک دە کەڵەشێر دەقوقێنن!، کابرای دراوسێ بە هەڵەداوان خۆی دەگەیەنێتە لای خاوەن کەڵەشێری دراوسێی و پێی دەڵێت: "ئەوە من سێ ئەوەندەی نرخەکەی خۆی پارەم دایتێ تاکو ئەم هەرایەمان لە کۆڵ بێتەوە ئەوە چییە؟"، کابرای خاوەن کەڵەشێر دەڵێت: "بەڕێزم ئەم کەڵەشێرانە لە ترسی ئەوی تر نتقیان بڕا بوو، ئێستا ئەو نەماوە و ئازادن و ئەقوقێنن، خۆ ئیشەڵڵا هەموویان لەبەر خاتری تۆ سەر نابڕم؟!".\n* ئەم چیرۆکەم لە لێدوانێکی کابرایەکی عەرەبەوە وەرگرتووە، بەراوردی کردبوو بە بارودۆخی ئێستای ئێراق و سەردەمی سەدام. سەدامیش هەر خۆی بوو، کە لابرا دەی تر دروست بوون لە شوێنی.\nTags: ئێراق , چیرۆك , ڕووداو\ndastt xosh bet kaka aras gian, awa qsaiakish haya dalet, ka pshila diar nama mshkakan tliliana ....\n12/27/2010 02:03:00 AM


كۆتایی چیرۆكه‌كه: تۆب بێ مێنیفێست …و:ڕێبوار ڕه‌شید – Denegkan\nكۆتایی چیرۆكه‌كه: تۆب بێ مێنیفێست …و:ڕێبوار ڕه‌شید\nbyڕێبوار\tFebruary 14, 2008\tگشتی\nكه‌واته ئه‌م كتێبه سه‌باره‌ت به باسی مه‌رگی سۆسیالیزم ده‌بێت. به‌ڵام بۆ ئه‌وه‌ی تێبگه‌ین كه چۆن هه‌موو چیرۆكه‌كه ته‌واو ده‌بێت پێویسته له سه‌ره‌تاوه ده‌ست پێ بكه‌ین. له‌م به‌شه‌ی كتێبه‌كه‌دا ده‌بینین چۆن بزووتنه‌وه‌ی كرێكاریی سۆسیالیستیی له‌گه‌ڵ سه‌رهه‌ڵدانی كۆمه‌ڵگای مۆدێرندا فۆرمێندرا. سۆسیالیزم وه‌كوو ڕه‌خنه‌یه‌ك له سه‌رمایه‌داریی فۆرموله كرا. ئایینده‌بینیه‌ك سه‌باره‌ت به نه‌زمێكی كۆمه‌ڵگای نوێ و به‌رابه‌ر هه‌میشه له هه‌موو بزووتنه‌وه سۆسیالیستیه‌كه‌دا هه‌ر زیندوو بووه. ئه‌م ڕه‌خنه كۆمه‌ڵگاییه و ئه‌و خه‌ونه سیاسییه بوو، كه پێش ئه‌و ده‌یه‌ی ڕابردوو ده‌ست پێ بكات، پێ داگیرا كه گوایا مردووه. به‌ڵام، با له سه‌ره‌تاوه ده‌ست پێ بكه‌ین.\nسۆسیالیزم له‌گه‌ڵ لێدانی زه‌نگی به خاكئه‌سپاردندا له‌دایك بوو. ئه‌وه‌ی كه مرد خودا خۆی بوو. نیتشه ڕێگای به دێوانه‌یه‌ك دا په‌یامی مه‌رگی خودا ڕا بگه‌یه‌نێت: "خودا مرد! مردنێكی هه‌تاهه‌تایی! ئێمه‌ی مرۆڤ بووین كه كوشتمان! چلۆن دڵخۆشیی خۆمان بده‌ینه‌وه، ئێمه كه بكوژی بكوژین؟". خودا هه‌ر خۆی سه‌رچاوه‌ی مانا بوو. ده‌سته‌ڵات و باڵاده‌ستییه كۆمه‌ڵگاییه‌كان له ڕێگای خودا و به ناوی ئه‌وه‌وه ڕه‌وا كرابوون. قه‌شه‌گه‌ل په‌یامه‌كانی ئینجیلیان لێك ده‌دایه‌وه و شاهانشاكان له میهره‌بانی خودادا پادشا بوون. ئازادبوونی مرۆڤه‌كان له ڕێگای باوه‌ڕمه‌ندی به خودا‌وه بوو. ئێستا خودا مرد و ته‌واو. خودا له‌لایه‌ن مرۆڤه‌كان خۆیانه‌وه مرێندرا. ئه‌رێ، ئه‌ی ئێستا مرۆڤ ڕوو له كوێنده‌رێ بكات؟\nده‌نا ڕه‌نگه مه‌رگی خودا وه‌كوو ده‌ربڕینێكی ڕۆمانسیانه‌ی ئه‌و پرۆسه‌یه ببینرێت كه عاده‌ته‌ن به‌گشتیی پێی ده‌گوترێت به سیكولاریزه‌كردن. لیستی چه‌ند باره مه‌رگی خودا ئاماژه به‌و گۆڕانكارییه له تێگه‌یشتنی مرۆڤ ده‌كات كه سه‌باره‌ت به جیهانی ده‌وروبه‌ریه‌تی. هێگل سه‌باره‌ت ئه‌وه نووسی كه چۆن خوێندنه‌وه‌ی ڕۆژنامه جێگای نوێژی به‌یانیانی گرته‌وه. ئه‌و كاته سه‌ره‌ی ئه‌وه هاتبوو كه ئیدی له‌و جیهانه تێبگه‌ین كه تیایدا ده‌ژین. ده‌سته‌ڵات ناچار كرا كه سیاسیانه خۆی ڕه‌وا بكات. ئایدیۆلۆژییه سیاسیه‌كان به شێوه‌یه‌ك یان شێوه‌یه‌كی دیكه وه‌كوو كاردانه‌وه‌یه‌ك به‌رانبه‌ر به مه‌رگی خودا له‌دایك بوون. لیبراله‌كان له‌مه‌ڕ مافگه‌لێك ده‌دوان كه سرووشت به‌خشیبووی و له‌مه‌ڕ كۆنتراكتێكه‌وه ده‌دوان كه مرۆڤه‌كان له ناو خۆیاندا له‌سه‌ری ڕێك ده‌كه‌ون. سه‌رمایه‌داری و بازاڕی ئازاد جێگای ده‌ستی نه‌زمی باوكانه‌ی خودایان گرته‌وه، به مستێكی نابینراو و هه‌ر زۆر كه‌متر قورسیش وه‌ك له‌وه‌ی كه خودا هه‌یبوو.\nماركسیزمیش هه‌روه‌ها هه‌ر وه‌ك وه‌ڵامێك به مه‌رگی خودا سه‌ری هه‌ڵدا و به شێوه‌یه‌ك به‌سترایه‌وه به پرۆسه‌یه‌كی مۆدێرنه‌كردنی گشتیی و به‌ربڵاوه‌وه. ڕه‌خنه‌گری ئاینیی ئه‌ڵمانیی، لودڤیك فیورباخ، سه‌باره‌ت به‌وه نووسی كه چۆن مرۆڤ بوو خودای دروست كرد، نه‌ك به پێچه‌وانه‌وه. له‌به‌رئه‌وه دوای ئه‌وه ئیتر سه‌ره‌ی ژین و بوونی مرۆڤه‌كان خۆیان بوو كه ده‌بوو لێی تێبگه‌یشتینایه. ئه‌م ڕه‌خنه‌یه بوو له ئایین كه ماركس و ئه‌نگلس ویستیان ڕادیكالیزه‌ی بكه‌ن. ماركس ئه‌و ده‌م نووسی كه "ڕه‌خنه له ئایین سه‌ره‌كیانه گه‌یشتووه‌ته كۆتایی و ڕه‌خنه له ئایین پێشمه‌رجی هه‌موو ڕه‌خنه‌كانه". چونكه ئه‌گه‌ر ته‌نانه‌ت هه‌موو ڕه‌خنه‌كان پێوسیتیانه ناچاریش بن له ڕه‌خنه‌گرتن له ئایین ده‌ست پێ بكه‌ن، ئه‌وا ده‌بێت هه‌ر زوو گورج ببن به ڕه‌خنه له‌و كۆمه‌ڵگایه‌ی كه هه‌یه. "ڕه‌خنه‌گرتن له ئاسمان به‌و شێوه‌یه گۆڕدرا بۆ ڕه‌خنه‌گرتن له زه‌وی، ڕه‌خنه له ئایین گۆڕدرا و بوو به ڕه‌خنه له داد، ڕه‌خنه له تیۆلۆگی (ئایینناسیی) بوو به ڕه‌خنه له سیاسه‌ت".\nماركس و ئه‌نگلس له مانیفێستی كۆمۆنیستدا نووسییان كه "هه‌موو شتێكی هه‌میشه‌یی (نه‌مر) و ماوه ده‌بێت به قابیلی گۆڕین، هه‌موو شتێكی پیرۆز دونایی ده‌كردرێت"، كاتێك كه خودا مرد هیچ شتێكی دیكه نه‌مایه‌وه كه پیرۆز بێت. به‌ڵام ئه‌گه‌ر هه‌موو شتێكی هه‌میشه‌یی (نه‌مر) بكردرێت به قابیلی گۆڕین، كه‌واته وا دێته به‌رچاو كه ئیمكانی ئه‌وه نابێت مانایه‌ك له مێژوودا ببینینه‌وه. هیچ خاڵێكی چه‌سپاو و هه‌میشه‌یی نابێت كه له‌وێوه مرۆڤ بتوانێت له كۆمه‌ڵگا تێبگات یان له‌وێوه ڕه‌خنه له ده‌سته‌ڵات بگرێت. به‌ڵام له مانیفێستدا دووباره مێژوو مانای په‌یدا كرده‌وه، دروست له‌و ڕێگایه‌وه مانای په‌یدا كرده‌وه كه پێكه‌وه له‌گه‌ڵ ڕه‌خنه‌گرتن له ده‌سته‌ڵات گرێدرا. له‌به‌رئه‌وه‌یه هیچ سه‌یر نییه كه مانیفێست خوێنه‌رانی خۆیی سیحرئامێز كرد.\nPrevious زمانی يه‌کگرتوو و ئه‌سڵی عيلله‌ت..!….. موحسين جوامێر\nNext ساڵێك بۆ سیاسەت و رۆژێك بۆ خۆشەویستى… عومەر جەلال


زیڕۆكردنی كێشەكان، یان گەڕانەوە بۆ چوار گۆشەی یەكەم ؟\nدەست لەكاركێشانەوەی پەرلەمانتارانی رەوتی سەدر چی لە كێشەكانی عیراق چارەسەر دەكات و ئەم ھەنگاوە بۆچی باشە؟\nئایە پەستانی خوێنی پرۆسەی سیاسی خاو دەكاتەوە و درزێك دەخاتە ناو دیواربەندی ئاسنین كە بۆتە بابەتی میدیاكان و بۆتە ھۆی توڕەیی سەدرو ھاوپەیمانەكانی و بۆتە مایەی داخرانی جموجۆڵی سیاسەت لەم وڵاتەدا.\nدەست لەكاركێشانەوەی وا كە قەوما نیشانەی كۆتایی خولی یەكەمی ململانێ سیاسییەكەیە، بەڵام مەرج نییە مژدەی چارەسەرێكی سەنگینی پێ بێت.\nمەزەندەی یەكەمین دوای كشانەوە ئەوەیە سەدر بچێتەوە بۆ سەر سیناریۆی وروژاندنی شەقام كە كەیفی بە سیاسەتی تا ئێستای رەسمی نایەت و ئەمەش وەبەرھێنانێكی كۆن و نوێیە كە رەوتەكە چەند جار كاری تیا كردووە. مەعلومە كە شەقام رای سەلبی لەسەر سیاسەتی رەسمی خراپە و جارێ نەگۆڕە، بەڵام مەرج نییە رای لەسەر ھاندەرانی شەقام و ئەندازیارانی جموجۆڵە جەماوەرییەكان تا سەر نەگۆڕ بێت كە رەوتی سەدر تێیدا مەعلانە چ بە كۆششی زاتی خۆی و چ بە تێكەڵكردنی سەرمایەی رەمزی تشرینییەكان لەگەڵ جموجۆڵی «تاعەتی كوێرانەی رەوتەكە»ی كە ئەم تاریفە خۆی بە باڵای رەوتەكەیدا بڕیویەتی. لەھەموو حاڵێكدا كە رەوتی سەدر ئەم بژاردەی شەقامەی ھەمیشە لەبەردەمدا بووە و ئێستا بیكاتە بژاردەی یەكەمین خۆی لە خۆیدا نیشانەی نیگەرانی و لەقبوونە.\nدەست لەكاركێشانەوەی پەرلەمانتارانی سەدر و راكێشانی كارتی تر لەدەرەوەی پەرلەمان و رێڕەوەی رەسمی حوكمڕانی دەرخەری بێ ئومێدییە تا ئەوەی دەرخەری سەركەوتن و فرەیی چانسەكانی بەردەمی بێت.\nلەوانەیە سەدر وای نیشان بدات دەتوانێت بگەڕێتەوە بۆ شەقام، ھەڕەشە بكا بە پەلاماردانی دامەزراوەكان و خستنەگەڕی نارەزایەتی و تەنانەت وای دەربخات دەتوانێ پاڵ بە پرۆسەی سیاسییەوە بنێت بۆ دووبارەكردنەوەی ھەڵبژاردن. ئەمانە ھەمووی دەشێ و دەكرێن، بەڵام قەناعەت ساز نین و ھەرگیز بەڵگەی بردنەوەو سەركەوتن نییە.\nرەوایی دوا ھەڵبژاردنی پێشوەختی عیراق كە لە ١٠-١٠-٢٠٢١ سازكرا ھەر ئەوە بوو كە گوایە و شەرتیش نییە وابێت، ئاكام مەخرەجەكانی ھەڵبژاردنەكانی پێشوو نەیتوانی حكومەتی باش و گوزەرانی باش بەرھەم بێنێت. نەیتوانی گەندەڵی و پشكپشكێنەی تەسك و تەنگی حزبەكان و خۆپەرستی دەستەبژێری حوكمڕان چارەسەر بكات. بەم پێوەرە دەیسا كوا بەرھەمی ھەڵبژاردنی ئەمجارە كە رەوتی سەدر یەكەمێتی و بە ھەموو پێوەرێك خۆی تێیدا بڕیاردەری سەرەكی بەرەی براوەیە، بەو شێوەیە كە خۆیان پێیان خۆشبوو رووبدات؟.\nئەگەر رەوتی سەدر، دوای دەست لە كاركێشانەوەی جەماعی كە كەمتر دەتوانرێت ناونیشانی جوڵەیەكی دیموكراتی لێ بنێرێت و زیاتر رەنگی فەتوای جەماعی گرتووە، بەرەو جەماوەر و ناڕەزایی شەقام بڕوات، ئەوا زیاتر ھاوپەیمانەكانی ئیحراج دەكات و ئەگەر بەرەو گەڕەێكی تری ھەڵبژاردن پاڵی پێوە بنێ خۆ دەبێ خەرجی ئەم ھەڵبژاردنە بكەوێتە ئەستۆی خۆی. تەبعەن خەرجی دارایی ناڵێین كە دیموكراتییە نەوتییەكان قەت لەسەر تێچووی دارایی ھەڵبژاردن پەكیان ناكەوێت، بەڵكو خەرجی سیاسی و خەرجی تریش وەك دەركەوتنی بێ جەدوایی و بێ كەڵكی تەنانەت بژاردەی ھەڵبژاردن و ئامرازی دیموكراتی كە رێگای چارەسەر ناكاتەوە بەڵكو دیاردەی تا ئێستا كاتی بنبەستی دەكاتە دیمەنێكی رەسەنی سیاسیی و دوور مەودا.\nقەرار نەبوو وا بێ. قەراربوو دوای دوو دەیە لە دیموكراسیی بە ھەموو سەركەوتن و پاشەكشێكانییەوە عێراق بچێتە قۆناغی وڵاتێكی شایان كە ویستی گۆڕانكاری لەگەڵ جێگیرییە دەستورییەكانی وەك تەوافوق و فیدرالی ئاوێتە بكات.\nكێ ئەم نرخە دەدات و كێ ئەم خەرجییە لە ئەستۆ دەگرێت؟


شەڕی سووریا و ئیسڕائیل هەموو جیهان و ناوچەکە بەرەو دۆزەخ دەبات - Mehr News Agency\n21 tîrmehê 2018 - 20:13\nNews Code 20405\nئاژانسی مێهر، بەشی نێونەتەوەیی - محەمەد فاتمی زادە: دوای ٨ ساڵ لە شەڕی ناوخۆ، دواجار ئاڵای سووریا لە شاری دەرعا بەرز بوویەوە.\nشاری دەرعا لە ساڵی ۲۰۱۱ یەکەم شار بوو کە خۆپیشاندان بە پشتیوانی ڕۆژئاوا و وڵاتانی عەرەبی تێیدا سەری هەڵدا و بووە هەوێنی شەڕی ٨ ساڵەی سووریا.\nئازادی ناوچە باشوورییەکانی سووریا وەک زەنگی مەترسی بۆ ئیسڕائیل لە بەرزاییەکانی گوڵانە. لە ڕووی سیاسیشەوە عەلی ئەکبەر ویلایەتی، ڕاوێژکاری نێونەتەوەیی ڕێبەری باڵای ئێران سەردانی ڕووسیای کرد و سەبارەت بە ناوچەکە و دۆخی سووریا لەگەڵ پووتین قسەیان کرد.\nسەبارەت بە دواین گۆڕانکارییەکانی سووریا لەگەڵ محەمەد ڕەجا، نوێنەری پارلمانی سووریا گفتوگۆمان کردووە کە پێشکەش دەکرێت:\n* لەم دوایە دیدارێک لە نێوان ویلایەتی و پووتین لە ڕووسیا سەبارەت بە بوونی ئێران لە سووریا و تەوەرەکانی دیکە ئەنجام بووە، دواتر جابری ئەنساری لە وەزارەتی دەرەوەی ئێران سەردانی بەشار ئەسەدی کرد، ئەم دیدارانە چ پەیامێکی گرنگی هەیە؟\nئەم دیدارانە لە ڕووی کات و ناوەڕۆکەوە زۆر گرنگن. لە دیدارەکانی ڕابردوو هەموو شتەکان سەبارەت بە ئۆپراسیۆنەکان لە دژی تیرۆریستەکان بە پشتیوانی ئێران و ڕووسیا بوو. بەڵام تەوەری ئێستە سەبارەت بە بوونی ڕاوێژکارە ئێرانییەکان لە سووریایە. هەڵبەت ئەم شتە نەبووەتە هۆی ناکۆکی نێوان ڕووسیا و ئێران و سووریا کە شەڕی تیرۆریستەکان دەکەن. دوژمنان لە دوای ئەوەن تاکوو لە ژێر ناوی بوونی ئێران لە سووریا پەرە بە ناکۆکییەکان بدەن.\nکار و باری نێوان ڕووسیا و ئێران و سووریا وەک گەورەترین بەرەی سەرکەوتووی دژە تیرۆر زۆر باشە و بە تەواوی لە درێژەی بەرژەوندی هەر سێ وڵاتە و بەردەوامیش دەبێت و لە سوودی خەڵکی جیهان و ناوچەکەشە.\nتاکوو ئێستە هیچکام لەم سێ وڵاتە فریوی زایونییەکان و داگیرکاری جیهانیان نەخواردووە و پێکەوە یەکگرتوون لە ڕاستیدا دوژمنمان یەکێکە، هەر ئەو دوژمنەی دوێنێ زەربی لە سووریا دا ئێستە لە دوای زیان گەیاندنی زیاترە. ئێران لەم بەرەیە لە پاڵ هاوپەیمانەکانی خۆی ڕاوەستاوە و بەردەوامە لە چالاکییەکانی.\nئەوەی گرنگە ئەمەیە کە بزانین تەنیا بەرژەوەندی هۆکاری هاوپەیمانی ڕووسیا و ئێران و سووریا نییە بەڵکو لەم جیهانە کە یاسا نێونەتەوەییەکان پێشێل دەرکێت ئەم سێ وڵاتە پێبەند بە ئەرکە ئەخلاقییەکانی خۆیانن.\n* بەڵام لە چەند مانگی ڕابردوو ئیسڕائیل بەردەوام هەڕەشە لە ئێران و سووریا دەکات و تەنانەت هێرشی ڕاستەوخۆ دەکاتە سەر بنکە هاوبەشەکان لە سووریا؟\nئیسڕائیل بە پێی داگیرکاری دروست بووە و لە هەڕەشەکانیشی دانەچڵەکاوین. شەڕی سووریا لە دەرەوەی فەلەستینی داگیرکراوە و ئیسڕائیل لایەنی هیچ شەرێک نییە لێرە، بەڵام هەر کات تیرۆریستەکان لە سووریا لە دۆخێکی خراپ دان، دەنگی ئیسڕائیل بەرز دەبێتەوە و ناوی ئێران وەک مەترسی گەورە بە بۆق و کڕنا دەکات. ئیسڕائیل لە هەرجۆرە سەرکەوتنێکی بەشار ئەسەد و سوپای سووریا دەترسێت و نیگەرانە چون دەکەوتێە ژێر گوشاری زیاتر.\nهەر کات ئیسڕائیل هەوڵ دەدات هەست و سۆزی بۆ تیرۆریستەکان بشارێتەوە و خۆی لە تیرۆر جیابکاتەوە، بۆ ئەم مەبەستەیە کە ڕسوا نەبێت و جیهان تێنەگەن هەموو دروشمەکانی سەبارەت بە ئاشتی و ئازادی بەبنەمایە.\nهەر ئەم نەنگە بۆ ئەم ڕژیمە تەواوە کە بە ئاشکرا خەون بە سەرکەوتنی تیرۆریستەکان و شکستی دەوڵەتی سووریاوە دەبینێت.گرووپە تیرۆریستییەکان بە نوێنەری ئیسڕائیل شەڕی ئێران و سووریا و بەرەی بەرخودان دەکەن و شەڕی مرۆڤایەتی و دادپەروەریی دەکەن، بەڵام ئێران و سووریا و بەرەی خۆڕاگری کۆڵ نادەن.\nهەڕەشە لە سووریا و ئێران لە لایەن ئیسڕائیل به هۆی داڕمانی تیرۆریستەکان و دۆخی خراپیانە. لە ئیسڕائیل نیگەرانی لە سەرکەوتنی سوپای سووریا هەیە. چون گرووپە تیرۆریستییەکان داردەستی ئیسڕائیلن. ئەم تیرۆریستانە بوونە هۆی ئەوەی کە جیهان و ناوچەکە پرسی فەلەستین پشت گوێ بخەن، کەواتە گەر تیرۆریستەکان بنبڕ بکرێن ئاساییە کە زایۆنییەکان نیگەران بن‌و بترسن.\n* سەبارەت بە ئۆپراسیۆنی سوپای سووریا لە باشوور لە دژی تیرۆریستەکان و گرنگی دەرعا و پلانەکانی داهاتووی سوپای سووریا چ ڕایەکتان هەیە؟\nدوای ئازادی باشووری سووریا، هەستی پیرۆزی خەڵک زیادی کردووە لەم ناوچەیە و هەست دەکەن ژیان و ماڵ و حاڵی خۆیان دیسان بە دەست هێناوەتەوە.\nئەم هەستە خۆشەی گەڕانەوە بۆ ماڵ و حاڵ دەبێت لە هەموو جێگەیەک زاڵ بێت. ئازاد کردنی دەرعا لە ڕووی سەربازی و دەروونی کاریگەری زۆری هەیە و ئەمە بە مانای کۆتایی هاتنی شەڕ لە سووریایە چون سوپا بەو شوێنە گەیشتەوە کە شەڕ تێیدا سەری هەڵدا.\nدوای ئەمەش سوپای سووریا تاکوو دواین ڕۆژ شەڕی هەموو تیرۆریستەکان دەکات و هەموو خاکی سووریا ئازاد دەکاتەوە. تیرۆریسم نەخۆشی و ئازارە و سوپاش دەرمانیەتی. شەڕ لە نێوان سوپا و تیرۆریستەکان مافی حکومەتە و لەم ڕووەوە هیچ ناکۆکیەک لە نێوان سیاسییەکان نییە.\n* ئایا ئەگەری ئەوە هەیە کە سووریا و ئیسڕائیل لە بەرزاییەکانی گولان شەڕ بکەن، چۆن وڵامی داگیرکارییەکانی ئیسڕائیل دەدەنەوە؟\nسوپای سووریا بە پێی یاسا ئەرکی پاراستنی سنوورەکانی وڵاتی هەیە، ڕووبەڕوو بوونەوەی دەوڵەتی عبری شتێکی نوێ نییە، ئەگەر ئیسڕائیل ئاگربڕی ۱۹۷۳ پێشێل بکات وڵامێکی زۆر تووندیان دەدەینەوە، بەرزاییەکانی گوڵان بەشێک لە خاکی سووریایە و چاو بە سەر یەک بستیشی داناخەین.\nدەوڵەت و سوپای سووریا ئەرکی خۆیان لە ناوچەکە بە باشی دەزانن پێویستیش ناکات کەس لەمبارەوە قسەیان بۆ بکات و پێیان بڵێت ٤۰ ساڵە هیچ تیرێکتان ڕوو لە ئێسڕائیل نەتەقاندووە. لەم ماوەیە ئێمە خۆمان ڕاگرتووە و ئەوانیش هەروەها.\nئێمە بۆ ئاوان خۆمان ئامادە کردووە و ئەوانیش هەروەها. تەقینەوەی شەڕ لە نێوان ئێمە و ئەوان لێکدانەوەی زۆر وردی دەوێت و ڕەنگە هەموو ناوچەکە و جیهانیش بەرەو دۆزەخ ببات. ئێمە بێجگە لە چەک شتی دیکەشمان هەیە، وەک حافز ئەسەد وتی ئێمە ماف و خەڵکیشمان لەگەڵە، کەواتە ئێمە بۆ لەناو بردنیان لە سەر دیاردەی شەڕ نەکردن و لە ڕێگەی ئاشتیانە و هان دانی خەڵک حسابمان کردووە.\nئێمە ناچینە پێی واژۆ کرنی ڕێککەوتنی ئیفلیجانەش و کەرامەتی خۆمان نافرۆشین و پشتمان بە خەڵکی خۆمان گەرم و ئەستوورە. ئەمە لە حالێک دایە کە ئێسڕائیل خەڵکێکی دز و ون بوو لە مێژوویدا هەیە. ئێستە دەیەوێت بە پشتیوانی داگیرکاری جیهانی ڕژیمێکی ساختە لە سەر حسابی گەلانی دیکە ساز بکات.\n* لێکدانەوەی ئێوە بۆ هاوپەیمانی نێونەتوەیی دژە داعش بە سەرۆکایەتی ئەمریکا چییە؟ ئایا دوای داعش پلانیان هەر هەیە لە سووریا؟\nهەنگاوەکانی ئەم هاوپەیمانییە لەم چەند ساڵە ڕوو لە دەمیشق دوژمنکارانە بووە. ئەم وڵاتانە بە ئاشکرا ڕێگەیەکیان گرتە بەر کە بە باشی دەیانزانی ئەنجامی لە دەست چوونی یەکگرتوویی خەڵکی سووریا و ساڵانێکی زۆری ئاوەدانییە. لام وایە دوای کۆتایی داعش ئەم وڵاتانە بە تاک یان گرووپی پەیوەندی بە دەمیشقەوە دەکەن دیسان. ئەم ناوچەیە مێژوو و دەسەڵاتدری هەموو شەڕەکانە و دوای کۆتایی هاتن بە شەڕ هەموو لاینەکان پەیوەندی بە لایەنی براوەوە دەکەن.\nئەمڕۆ سووریا وڵاتێکی میحوەرییە و ئیمانی بە توان و ڕۆڵی جیهانی هێزەکان هەیە. هەموو ئەمانەش بە یارمەتی خەڵکی سووریا و بە پشتیوانی دوو هاوپەیمانی ڕووسیا و ئێران بە دەست هاتووە\nپێلانی ئەمریکا بۆ ڕۆژهەڵاتی ناڤین و دەست گرتن بە سەر خەڵکی ناوچەکە و سامانەکەیان لە پشت درگاکانی سووریا کۆتایی پێ هات. کەواتە ئەمریکا لە پیلانگێڕی دەست هەڵناگرێت، بەڵام دواجار ڕوو لە ڕازی کردنی سووریا و هاوپەیمانەکانی دەکات. هەموومان دەزانین سووریا دەست درێژی بۆ سەر هیچ دراوسێیەکی نەکردووە و لە ئاستی نێونەتەوەیی باڵاترین پلەی جێبەجێ کردنی یاسا نێونەتەوەییەکانی هەیە و پێبەند دەبێت پێی.


کۆدی هەواڵ: 4745\nڕێکەوتی بڵاوکردنەوە: 08:40 - 2022/01/17\nئەحمەد شێخۆ ئەندامی دەستەی سەرۆکایەتیی پارتی یەکێتیی دیموکراتیک (PYD) لە وەڵاامی پرسیارێکی کوردپێسدا کە ئایا سیاسەتی بەڕێوەبەرایەتیی خۆسەر لەبارەی پەیوەندی لەگەڵ ئەمریکا و ڕووسیا لەسەر چ بنەمایێکە وتی: لەو دەمەوە کە بزووتنەوە لە کوردستانی سووریا دەستی پێکردووە ئێمە گفتوگۆی گشتگیرمان لەگەڵ هەموو لایەنەکان دەست پێکردووە و پێوەندی لەگەڵ لایەنێک بە مانای دوژمنایەتی کردنی لایەنێکی دیکە نازانین و هەروەها ئیرادەمان لەسەر بێ لایەنی نەبووە.\nناوبراو درێژەی دا: پاش ئەوەی بزووتنەوەکەمان لە کوردستانی سووریا بەهێزتر بوو و گەشەی سەند و لەجیهاندا ناسێندرا، بەتایبەت پاش بەرخۆدانی کۆبانی هاوپەیمانان داوای هاوکارییان کرد و پەیوەندییەکە دروست بوو.\nئەندامی دەستەی سەرۆکایەتیی پارتی یەکێتیی دیموکراتیک هەروەها ئەمڕۆ لە گۆڕەپانی سووریا هێزی نێونەتەوەیی دیکەش هەن و ڕووسیا کاریگەریی زۆری لەسەر سیاسەتی سووریا هەیە بەتایبەت کە ڕۆڵی گرینگ دەگێڕێت لە دانوستانەکان بۆ داهاتووی سووریا.\nناوبراو ئاشکرای کرد: سەرەڕای ئەوەی تا ئەم کاتەیش لە گفتوگۆکاندا هیچ هەنگاوێکی گرینگ لەلایەن ڕووسیاوە بۆ کوردانی سووریا هەڵنەگیراوە بەڵام پەیوەندییمان تا ئەم کاتەش لەگەڵ ڕووسیەکان بووە.\nئەندامی دەستەی سەرۆکایەتیی پارتی یەکێتیی دیموکراتیک وەبیری هێنایەوە بە هیچ شێوەیێک گفتوگۆ لەگەڵ لایەنە بیانی و ناوخۆییەکانی سووریامان ڕەت نەکردۆتەوە.\nئەحمەد شێخۆ وتیشی: لەگەڵ هەموو لایەنە ڕۆژئاوایی و عەرەبیەکاندا (لەوان میسر و ئیمارات) خەریکی گفتوگۆ کردنین بۆ چارەسەر کردنی قەیرانی سووریا و هەوڵ دەدەین هەنگاوی ئەرێنی و گەورەتر لەم پێناوەدا هەڵبگرین.\nسووریائەمریکاڕووسیاپەیەدەئەحمەد شێخۆقەیرانی سووریا


رۆحانی: گەر ترەمپ سەرۆکی ئەمریکا نەبوایە دانووستانمان دەکرد\n12.11.2019 01:17 PM\nسەرۆک کۆماری ئێران ڕایدەگەیەنێت: لە نیویۆرک پێشنیاری باش دراوە بە ئێران بۆ دانووستان، گەر ترەمپ سەرۆکی ئەمریکا نەبوایە بەدڵنیاییەوە دانووستانمان قبوڵ دەکرد.\nحەسەن رۆحانی، سەرۆک کۆماری ئێران ئەمڕۆ سێشەممە لە کۆبوونەوەی شورای ئیداریی پارێزگای کرمان ڕایگەیاند: ئەو ڕێگە و سیستمەی دەوڵەت هەڵیبژاردووە، ڕێگایەکی دروستە و مافی خۆتانە کە بڵێن قورسایی لەسەرمان دروستکردووە، بەڵام ئەو دۆخەی دوژمنانمان دروستیان کردووە بۆمان، خەتای ئێمەی تێدا نیە.\nوتیشی: شەو و رۆژ هەوڵمان دەدا و تێدەکۆشاین کە ڕێککەوتنی ناوەکی شکست نەهێنێت، بەڵام وەک دەبینین کە هیچ لایەنێک ئامادەی هاوکاری نییە لەم بابەتە.\nئاماژەی بەوەشکرد: هەموو پێیان خۆش بوو کە ئەمریکا لە ڕێککەوتنەکە کشانەوە و وایان لێکدەدایەوە کە ئێمەش دەکشێینەوە، ئێستا کە دەزانن گەمارۆکان بۆسەر ئێمە لە زیادبووندایە خەریکن ئێمە تۆمەتبار دەکەن.\nرۆحانی لە درێژەی قسەکانیدا وتی: ئێمە یەک ساڵ سەبرمان گرت و هیچ کەسێک لە دونیا ناتوانێت ڕەخنەمان لێبگرێت و بڵێت بۆچی پابەندییەکانتان کەم کردووەتەوە؟ ساڵێک سەبرمان گرت و تا ئەمرۆ نەتوانراوە بمانگەڕێننەوە بۆ ئەنجوومەنی ئاسایش.\nدەشڵێت: لەڕێگەی وڵاتانی دیکەوە لە نیویۆرکەوە چەندین پێشنیاری باشمان بۆ کراوە، ئێمەش بەردەوام ئەوانە تاوتوێ دەکەین، بەڵام لەشێوەی جێبەجێکردنی دانووستان کێشەمان هەیە. ئێمە ڕێگەی دانووستان پشتگوێ ناخەین بەڵام بەم جۆرەش ڕازی نین، ڕەنگە ئێستا کەسێکی دیکە سەرۆکی ئەمریکا بوایە، دانووستان هەرە بژاردەی لەپێشینەی ئێمە بووایە.


iOS9 لەلایەن ئەپڵەوە ڕاگەیاندرا – کەی ئای تی ئێن\nئای ئۆ ئێس 9, حوزه‌یران 2015\nهەروەک پێشبینی کرا بۆ دواجار شەوی ڕابردوو لە کۆنگرەی جیهانی گەشەپێدەرانی ٢٠١٥ (WWDC15)، ئەپڵ وەشانی نوێی لە سیستەمی پێشکەوتووی مۆبایل ناسراو بە iOS ڕاگەیاند کەئەم وەشانەیان دەکاتە iOS9. ئەم وەشانە زیاتر درێژکراوەی وەشانی ٨ی پێشخۆیەتی بە چەند زیادکراوە و نوێکاری و چاکسازیەوە. iOS9 بەتەواوی سیستەمەکەی خێراتر و زیرەکتر کردووە و ئەو ئەپانەی باشترکردووە کە تۆ زۆرترین کات بەکاریان دێنیت. بەشێوەیەکی ناوازە و جیاواز لەپێشتر لەگەڵ ئایپاد تێکهەڵکێشکراوە.\nشایەنی باسە iOS9 هەر دوێنێ لەگەڵ کۆتایی کۆنگرە بەردەست بوو و وەشانی ئەزموونی گشتیشی مانگی داهاتوو بەردەست دەبێت و وەشانی فەرمی و کۆتایشی لە پایزی ئەمساڵ دەوەشێندرێت.\nفەرمون ئەوانەی خوارەوە نوێکارییەکانن:\n١- سیری لە ئێستادا ٤٠% خێراترە و لە ٤٠% دروستتر وەڵام دەداتەوە.\n٢- لە ئێستادا ناونیشان و بابەتی زیاتر هەیە کە دەتوانی داوا لە سیری بکەیت وەڵامت بداتەوە.\n٣- لەمەودوا لە ئای ئۆ ئێس ٩ ئامێرەکەت خۆکاران بە پشت بەستن بە شوێنەکەت و بەو بەرنامانەی کردوتەوە لەسەر شاشەی قوفڵ پێشنیاری شتت بۆ دەکات بۆ نمونە ئەگەر بیستۆکی گوێ بخەیتە ناو ئامێرەکەت خۆکارانەن پلەی لیستێک دێتە سەرشاشە و پێشنیاری لێدانی ئەو دەنگانە دەکات.\n٤- ئەگەر شوێنێک بۆ ڕۆژمێرەکە زیادبکەیت ئەوا ئایفۆنەکەت خۆکارانە پێشنیاری ئەوەت بۆ دەکات کەی ئەو شوێنە بەجێ بهێڵیت.\n٥- لەگەڵ ئای ئۆ ئێس ٩ لەمەودوا بەهۆی گەڕانی سپۆتلایت دەتوانیت گەڕان بۆ شتی زیاتر بکەیت لەوانە خشتەی یارییە وەرزشییەکان و فیلمەکانی نێتفلێکس و زانیاری ناو ئەپەکانی تر و چەندین شتی تر.\n٦- لەمەودوا بەپشت بەستن بەکاتەکان، بۆ نمونە کاتێک لە بەیانیاندا ئایفۆنەکەت دەست دەدەیتێ ئەوا لەسەر شاشەی قوفڵەکە بەرنامەی تایبەت بە بەیانیانت بۆ پێشنیاردەکات بۆ کردنەوەی.\n٧- لەمەودوا ئەگەر بیتەوێت وەبیرهێنەرەوە لەناو هەر بەرنامەیەک دروست بکەیت ئەوا دەتوانیت داوا لە سیری بکەیت ئەویش ڕاستەوخۆ وەبیرهێنەروەکەت بۆ ڕێکدەخات.\n٨- ئەپی Noted بەتەواوی نوێکراوەتەوە چەندان تایبەتمەندی بۆ زیادکراوە لەوانە تێکردنی وێنە و گۆڕینی فۆڕماتی دەق و توانای کێشانی شت بەدەست و هێنانی لینک ڕاستەوخۆ لە سەفاری و هەروەها نەخشە و چەندان شتی تر.\n٩- زیادکردنی دیمەنی Transit بۆ ئەپی نەخشەکان بۆ گواستنەوە گشتییەکانی دەیان شار لە جیهان و وا بڕیاریشە وردە وردە بۆ چەندان شاری تر زیادبکرێت.\n١٠- ئەپێکی نوێ بەناوی News بۆ کۆکردنەوەی هەواڵی ڕۆژانە بە شێوەیەکی جوان و قەشەنگ و سەرەنج ڕاکێش.\n١١- لیستێک لەکورتکراوەکانی تەختەکلیل بۆ تەختەکلیلی ئایفۆن و ئایپاد وا دەکات نوسین ئاسانتر و باشتر بێت. ئەمە جگە لەوەی لەمەودوا تەختەکلیلی ئایپاد وەکو تراکپادی ماک بەبەکارهێنانی دووپەنجە بەکاربهێنن.\n١٢- ئاڵوگۆڕ لەنێوان ئەپەکان دووبارە دیزایینکراوەتەوە وشێوەیەکی جوانتری پێ بەخشراوە.\n١٣- بۆ دواجار ئەپڵ دیمەنی لێکجیاکردنەوەی شاشە بۆ دووبەش (Split view) لەسەر ئایپاد بۆ بەکارهێنانی دوو ئەپ لەیەک کاتدا زیادکرد.\n١٤- لەمەودوا ئەپە بنچینەییەکانی ئای ئۆ ئێس سوود لە تەکنەلۆژیای مێتەڵ دەبینن و بەمەش جوڵەکان و توانستی ئیشکردن بەتەواوی باشتردەبێت.\n١٥- لەگەڵ ئای ئۆ ئێس ٩ ئایفۆن ٦ کاتژمێرێک زیاتر پاتریەکەی خۆی دەگرێت.\n١٦- ئای ئۆ ئێس ٩ بۆشایی کەمتری پێویستە وەک لە ئای ئۆ ئێس ٨ و بەمەش ئەگەر زیاتر لە ١.٥ گێگات هەبوو دەتوانی ئای ئۆ ئێس ٩ دابنێیت.\n١٧- کۆمەڵێک API تازە لەوانە GameplayKitو Model I/O, وReplayKit\n١٨- ئەپی تەندروستی Health چەندان نوێکاری و زیادکراوەی بۆ کراوە.\n١٩- HomeKit پشتگیری ئامێری زیاتر دەکات لەوانە home security systems و mechanical blinds بە دەستگەیشتن لەدوورەوە لەڕێگەی ئای کڵاودەوە.\n٢٠- CarPlay ڕێگەیەکی سەلامەتتر و زیرەکترە بۆ بەکارهێنانی ئایفۆنەکەت لەناو ئۆتۆمبێل و ئێستاش ئەوەی بۆ زیادکراوە کە ئایفۆنەکەت بە وایەرلێس بە CarPlay ببەستیتەوە.\n٢١- زمانی بەرنامەنوسی ناسراو بە Swift لە کۆتای ئەمساڵ دەبێتە سەرچاوە کراوە بۆ سیستەمی ماک و ئای ئۆ ئێس و لینوکس.\nتاگەکان ئای ئۆ ئێس ئەپڵ WWDC15\nRamadan 10 حوزەیران 2015 / 1:51 AIM:\nسوپاس بو وە


Wednesday, 11.25.2020, 02:59 PM (GMT+2)\n(4680 بینراوە) | Friday, 06.16.2017, 09:21 AM |\nیەکەم هەنگاو بۆ پێستێکی جوان و تەندروست لە پێستێکی خاوێنەوە دەست پێ ئەکات لەگەڵ ئەوەشدا زۆرینەی کێشەکانی پێست سەرهەڵئەدەن بەهۆی خاوێنکردنەوە بە ڕێگایەکی هەڵە و ناتەندروست، هەربۆیە بۆ خاوێنکردنەوەی ڕووخسار ڕەچاوی ئەم خاڵانەی خوارەوە بکە:\n١-پێش ئەوەی ڕووخسارت بشۆیت دەستت بشۆ.\n٢-ڕووخسارت تەڕ بکە پێش ئەوەی خاوێنکەرەوەکە بەکاربهێنیت.\n٣-هەرگیز ئاوی زۆر گەرم یان زۆر سارد بەکارمەهێنە بەڵکو ئاوی شڵەتێن بەکار بێنە.\n٤-دوور بکەوە لە بەکارهێنانی سابوون و ئەو خاوێنکەرەوانەی کە بەهێزن و کەف زۆر ئەکەن، چونکە چەوریە سروشتیەکەی پێست ئەتوێننەوە و ئەنجام پێستەکە ووشک ئەبێتەوە و ئەڕووشێت. هەروەها دووربکەوە لەو بەرهەمانەش کە بۆنیان تێدایە.\n٥-بڕێکی کەم لە خاوێنکەرەوەکە بەکاربهێنە.\n٦-لفکە و سکروب بەکارمەهێنە بەتایبەتی ئەگەر زبر بێت.\n٧-هەر جۆرە خاوێنکەرەوەیەکت بەکارهێنا (شیری خاوێنکەرەوە، کرێمی خاوێنکەرەوە، کەفی خاوێنکەرەوە) لە کۆتاییدا بەئاو بیشۆ بەجۆرێک هیچ پاشماوەیەکی بە پێستتەوە جێ نەمێنێت.\n٨-لەکاتی خاوێنکردنەوەدا نێوچەوان و لاتەنیشتی چاوت بیر نەچێت، زۆربەی کەس تەنها ناوەڕاستی ڕووخساریان ئەشۆن و شوێنەکانی تریان بیر ئەچێت، ئەمەش هۆکارێکە بۆ هەستیاری و دروست بوونی زیپکە.\n٩-لە ڕۆژێکدا لە دووجار زیاتر دەموچاوت مەشۆ تەناتەت ئەگەر پێستیشت چەورە، بەراوردی بکە بە پارچەیەک جل هەتا زۆر بشۆرێت چی لێ ڕووئەدات؟!\n١٠- بۆ ووشک کردنەوە خاولیەکی پاکی نەرم بەکاربێنە، هەرگیز مەیخشێنە بەسەر پێستدا بەڵکو تەنها بە بەرکەوتن پێستتی پێ ووشک بکەرەوە.\nڕێنمایی ئاڵتونی دەربارەی چارەسەرکان بە لێزەر کاریگەری بەکارهێنانی کرێمە خراپەکان لەسەر پێست بۆچی پێستی ڕوخسار زیاتر پێویستی بە گرنگی پێدانە و زیاتر هەستیار ترە هەتا پێستی لەش؟ Skin barrier بەربەستی پێست بۆچی تەندروست نیە گەر کەلو پەل و ئارایشتی کەسانی تر بەکاربهێنیت؟ خەت خەت بوونی پێست Stretch mark کاریگەری خەو لەسەر پێست


ئارمانجێت سه‌ره‌كی یێت دروستكرنا هه‌گبه‌ی مامۆستا:\nهاندانا مامۆستای بۆ خزمه‌ته‌كا باشتر د بوارێ فێركردنێ دا وبلندكرنا ئاستێ كوالیتی.\nهه‌لسه‌نگاندنا شیان وچالاكیێت مامۆستای ژبۆ پاراستن وبه‌رزكرنا رۆلی وی یێ به‌رچاڤ.\nهاریكاریا مامۆستای بۆ ده‌ستنیشانكرنا خاڵین بهێز ولاواز ودیتنا رێكێن چاره‌كرنێ ونه‌هێلانا كێماسیا.\nناڤه‌روكا هه‌گبه‌ی مامۆستا\nپێتڤی یه هه‌گبه‌ی مامۆستا ژ پێزانین وبه‌لگه‌یێن ل خوارێ دیار كری پێك بێت. به پێی بریاری ئه‌نجومه‌نی کولیژێ وبه‌رچاڤ وه‌رگرتنا شیانێن به‌رده‌ست، دبیت پێزانین و به‌لگه بشێوه‌یه‌كی ئه‌لكترونی یان چاپكری بێنه پێشكێش كرن.\nژیانناما مامۆستای (CV)\n- كورتیه‌ك ل دور پرۆفایلی مامۆستا (پێتڤی یه مامۆستا بخۆ بنڤیسیت)\n- باكگراوندێ زانستی یێ مامۆستای وكورتیه‌ك لدور بوارێ بسپۆریێ.\n- روونكرنه‌ك بۆ فه‌لسه‌فه وبوچوونێت مامۆستای لدور میكانیزم و چه‌وانیا بلندكرنا ئاستێ كوالیتیا خواندن وفیركردنێ دبوارێ بسپوریا وی دا.\n- كورتیه‌ك لدور كۆرس وبابه‌تێن بۆ قوتابیا پێشكێش دكه‌ت د بوارێ بسپوریا خۆدا.\n- ژمارا قوتابیێن وان پۆلێن مامۆستا وانه‌یا بۆ پێشكێش دكه‌ت.\n- خشته‌ی بابه‌ت، ناڤ ونیشان، مێژوو وده‌مژمێرێت وانه‌یا.\n- جۆری ئه‌زمونا، پرسیار وبه‌رسڤێت نموونه‌یی وچه‌وانیا دابه‌شكرنا نمرا.\n- به‌لگه‌نامه سه‌باره‌ت هه‌ولدان بۆ پێش ئێخستنا وانه‌گووتنێ وه‌ك به‌شداربوون د سمینارا دا.\n- داهێنان د وانه‌گووتنێ دا وئاسانكرنا پرۆسێسا فێربوونێ و پێش ئێخستنا پروگرامێن خواندنێ.\n- به‌شداربوون د شێوێن جیاواز دا سه‌باره‌ت وانگووتنێ: وانێن كلاسیكی، سه‌رپه‌رشتیا سمینارێن قوتابیا، بوچونێت ره‌خنه گرانه و گفتوگۆیێت ئه‌كادیمی به به‌لگه‌نامه.\n- راپۆرتا هه‌لسه‌نگێنه‌رێ ده‌ره‌كی سه‌باره‌ت كۆرسی مامۆستا.\n- بوارێ ڤه‌كولینێ: ل سه‌ر چه‌ند ڤه‌كولینا كار دكه‌ت وچه‌ند ئه‌نجام داینه و چی ڤه‌كولین داهێنان تێدایه.\n- به‌لاڤوكێت زانستی وپه‌رتووكێت چاپكری و وه‌رگێرای.\n- سه‌رپه‌رشتیا نامێن ماسته‌ر و دكتورا و به‌شداربوون د لیژنێت گه‌نگه‌شه كرنێ دا.\n- به‌شداربوونا چالاك د كونفرانس و ووركشۆپێن ئه‌كادیمی دا به به‌لگه‌نامه.\n- چالاكیێن دی وه‌ك ئه‌ندامه‌تی د لیژنێن زانستی یان كارگیری دا، كۆنووس وبه‌لگه‌نامێت به‌شداربوونێ.\n- چالاكیێت مامۆستای ده‌رڤه‌ی زانكۆیێ بۆ نموونه دگه‌ل رێكخراوێت پیشه‌یی و خێرخوازی، راگه‌هاندن ورۆژنامه‌ڤانی....تد.\n- هه‌ر چالاكییه‌ك و دۆكیومێنت مامۆستا بزانیت دێ هیته هژمارتن.\n- پاداشت و سوپاسنامه.\nهه‌گبه‌ی مامۆستا وسه‌رۆكی به‌ش وسه‌رۆكی سكول و راگری کولیژێ ب هه‌مان شێوه و ب هه‌مان ناڤه‌روك دهێته ئاماده‌كرن و هه‌لسه‌نگاندن.\nكۆمكرن و دروستكرنا پێزانین وبه‌لگه‌ناما د فولده‌رێكی تایبه‌ت دا ئه‌ركێ مامۆستایه، و پێتڤی یه مامۆستا به‌ری دوماهیا هه‌یڤا نیسانێ هه‌گبه‌ی خۆ پێشكێش بكه‌ت بۆ رێكخه‌رێ به‌شی كو برێكه‌كا نهێنی وب ئیمزا (ژمە) پێشكێش بكه‌ت بۆ ئه‌ندامێت لیژنا هه‌لسه‌نگاندنێ ژبۆ هندێ كو هه‌ر ئه‌ندامه‌ك ب شێوه‌كێ نهێنی فورمی هه‌لسه‌نگاندن پر بكه‌ت. به‌رامبه‌ر هه‌ر برگه‌یه‌ك ب شێوه‌یه‌كی بابه‌تانه و لدویف به‌لگه‌ناما پلا (١ تا 5) پێ ی بده‌ت.\nل خانا ژماره (17) د فورمێ دا، رێژا دوماهیێ دێ هێته نڤیسین (كویێ ئاستێن تو‌ماركری دابه‌شكری ل سه‌ر 16). پێتڤی یه به‌رامبه‌ر هه‌ر برگه‌یه‌ك تێبینی بێنه نڤیسین و ئاماژه ب هه‌بوون یان نه‌بوونا به‌لگه‌ناما بێته كرن بتایبه‌تی ئه‌وێن ئاسته‌كێ بلند (4.5 – 5.0) یان كێم (1.0 – 2.0). پێتڤی ێه هه‌وڵ بیته دان هه‌لسه‌نگاندن تومارنه‌بن بێ به‌لگه‌نامه و دوكیومێنت.\nرێكخه‌رێ به‌شی دێ رابیت ب كومكرنا هه‌لسه‌نگاندنێت سه‌ره‌كی ودئه‌نجامدا دێ فورما دوماهیێ ئاماده‌كه‌ت كو بریتیه ژ رێژا ئاستێن سه‌ره‌كی بۆ هه‌ر برگه‌یه‌كێ وكورتیه‌ك لدور تێبینیا. فورمێن سه‌ره‌كی دگه‌ل فورما دوماهیێ دگه‌ل هه‌گبه‌ی مامۆستا دێ هێنه پاراستن ل لایێ رێكخه‌رێ به‌شی.\nلیژنا هه‌لسه‌نگاندنا هه‌گبه‌ی مامۆستا\nلیژنا هه‌لسه‌نگاندنا هه‌گبه‌ی مامۆستا ژ ئه‌ندامێت ل خوارێ پێك دهێت:\nسه‌رۆك به‌ش (سه‌رۆكێ لیژنێ). ده‌مێ هه‌لسه‌نگاندنا هه‌گبه‌ی سه‌رۆكێ به‌شی یان سه‌رۆكێ سكولێ یان راگرێ کولیژێێ، پێتڤی یه سه‌رۆكێ لیژنێ خودان پله‌یه‌كا بلندتر بیت ژ سه‌رۆكێ به‌شی.\nرێكخه‌رێ سه‌ره‌كی یێ کولیژێ یێ یان نوینه‌ره‌كێ وی(ئه‌ندامه‌كێ لیژنا دڵنیایی جۆری ل کولیژێێ) .\nرێڤه‌به‌رێ هۆبا زانستی و خواندنا بلند ل سه‌ر ئاستێ کولیژێێ.\nمامۆستایه‌كێ خودان ئه‌زمون ب پلا پرۆفیسۆر یان پرۆفیسۆرێ هاریكار ژ ده‌رڤه‌ی به‌شی، كه پێتڤی یه ئه‌نجومه‌نی کولیژێ بریارێ ل سه‌ر بده‌ت و مه‌رج نینه مامۆستا ژ هه‌مان کولیژێ یان هه‌مان بوارێ خواندنێ بیت، لێ باشتره. پێتڤی یه پله‌یا مامۆستایێ هه‌لسه‌نگێنه‌ر بلندتر بیت ژ پله‌یا مامۆستایێ دهێته هه‌لسه‌نگاندن یان وه‌كی وێ بیت.\nتێبینی: مامۆستایێ د هێته هه‌لسه‌نگاندن ئاماده‌ی كومبونێت لیژنێ نابیت\nپشتی بدوماهیك ئینانا پرۆسێسا هه‌لسه‌نگاندنێ و به‌رامبه‌ر هه‌لسه‌نگاندنی هه‌گبه‌ی هه‌ر مامۆستایه‌كێ، ده‌مژمێره‌ك دێ هێته هژمارتن وه‌ك چالاكی بۆ هه‌ر ئه‌ندامه‌كێ لیژنێ بۆ به‌رنامێ زانستیخوازی به‌رده‌وام. كۆیێ ده‌مژمێرێت هژمارتی نابیت ژ چوار (4) ده‌مژمێرا بوریت.\nكومبوونا لیژنا هه‌لسه‌نگاندنێ\nلیژنا هه‌لسه‌نگاندنێ سالانه پێش دوماهیا هه‌یڤا گولانێ كومبوونا خۆ گرێده‌ت وتێدا پێزانین ودوكیومێنێت دناڤ هه‌گبه‌ی مامۆستا دا دهێنه هه‌لسه‌نگاندن وفورما دوماهیێ یا هه‌لسه‌نگاندنێ دهێته ئیمزا كرن. كۆنووسا كومبوونێ دێ هێته ئاماده‌كرن ژلایێ رێكخه‌رێ دڵنیایی جۆری ل به‌شێ زانستی.\nپێتڤی یه د كارێ لیژنێ دا دوپات ل سه‌ر هاریكاریا مامۆستای بێته كرن بۆ نه‌هێلانا خاڵێت لاواز وبلندكرنا ئاستێ وی وباشترین كوالیتی پێشكێشی قوتابیا بكه‌ت. ژبۆ ڤێ چه‌ندێ پێتڤی ێه گرنگی بێته دان ب خانا (18) یا فورما دوماهیێ، هه‌روه‌سا پێتڤی یه لیژنا هه‌لسه‌نگاندنێ تێبینی و ره‌خنه وپێشنیارا توماربكه‌ت بۆ هه‌ر مامۆستایه‌كێ بێته هه‌لسه‌نگاندن ژبۆ وێ چه‌ندێ وه‌ك فیدباك مامۆستا پێش وه‌خت مفایێ ژێ بینیت.\nپێش دوماهیا هه‌یڤا گولانێ، فورما دوماهیێ یا په‌سه‌ند كری دگه‌ل كۆنووسێت كومبوونا یێت لیژنا هه‌لسه‌نگاندنێ برێكا رێكخه‌رێ گشتی یێ کولیژێێ وبنهێنی دێ هێنه دان بۆ ده‌ستێ راگرێ کولیژێێ و برێكا وی دێ هێنه پێشكێش كرن بۆ ئه‌نجومه‌نێ کولیژێێ. پاش وه‌خت، هه‌گبه‌ی مامۆستا دێ بۆ مامۆستای زڤریته ڤه، دانه‌یه‌ك ژ هه‌گبه‌یێن خودان پله‌یێن زۆر بلند و زۆر كێم دێ هێته پاراستن ژلایێ رێكخه‌رێ به‌شی ژبۆ لێ زڤرینێ ده‌مێ پێتڤی (گازنده، پشكنین، پێداچوون(\nپێش دوماهیا هه‌یفا خز‌یرانێ و ب ئاماده‌بوونا رێكخه‌رێ سه‌ره‌كیێ کولیژێێ، ئه‌نجومه‌نێ کولیژێێ ئه‌و بریارێ ل خوارێ ئه‌نجام د ده‌ت:\nپێداچوونه‌ك سه‌ر هه‌می كۆنووسێت لیژنا هه‌لسه‌نگاندنێ دگه‌ل فورمێت دوماهیێ. ئه‌گه‌ر لیژنا هه‌لسه‌نگاندنێ هنده‌ك بابه‌ت یه‌كلا نه كربن، ئه‌نجومه‌نی کولیژێ دێ بریارێ ل سه‌ر ده‌ت.\nلدویف ئه‌نجامێن مامۆستای بده‌ستڤه ئیناینن، دێ بریار سه‌ر ئێته دان. پاش وه‌خت، بریارێن ئه‌نجومه‌نی دگه‌ل فورمێن دوماهیێ بنهێنی دێ هێنه دان بۆ مامۆستای.\nباشترین مامۆستا كه پلا (A1) بده‌ستڤه ئینابیت دێ هێته ده‌ست نیشانكرن سه‌رئاستێ به‌شێ زانستی وکولیژێ، باشترین مامۆستا ل سه‌ر ئاستێ کولیژێێ دێ هێته ده‌ستنیشانكرن وه‌ك كاندید بۆ باشترین مامۆستا سه‌رانسه‌ری زانكۆیێ، فورما دوماهیێ دگه‌ل داخوازێ دێ هێته بلندكرن بۆ ئه‌نجومه‌نێ زانكۆیێ.\nفورمێن خودان پله‌یێن (E2) دێ هێنه بلندكرن بۆ ئه‌نجومه‌نێ زانكۆیێ بۆ په‌سه‌ندكرنا بریارا.\nپێتڤی ێه بریارێن ئه‌نجومه‌نێ کولیژێێ د گونجای بن دگه‌ل په‌رژه‌وه‌ندیا مامۆستا وقوتابی، وپێتڤی یه مامۆستا ڤان بریارا بجی بینیت. ئه‌نجومه‌نێ کولیژێێ مافێ هه‌ی دویف چوونێ بكه‌ت كه پرۆسێس بشێوه‌یه‌كێ بابه‌تانه هاتیه ئه‌نجامدان و لیژنا هه‌لسه‌نگاندنێ بشێوه‌یه‌كێ دروست بكارێ خۆ رابویه، لێ ئه‌نجومه‌نی ماف نینه ده‌ستكاری ل سه‌ر ئه‌نجاما بكه‌ت به‌لكی پێتڤی یه بزویترین وه‌خت ڤان ئه‌نجاما په‌سه‌ند بكه‌ت.\nئه‌نجومه‌نی زانكۆیێ سالانه پێش ئاهه‌نگا ده‌رچوونێ وب ئاماده‌بوونا رێڤبه‌رێ دڵنیایی جۆری، پێداچوونێ ل سه‌ر كونووسێت كومبوونا دكه‌ت یێن هه‌می کولیژێا وباشترین مامۆستا سه‌ر ئاستێ زانكۆیێ ده‌ستنیشان دكه‌ت ژبۆ هندێ بێته راگه‌هاندن ل ئاهه‌نگا ده‌رچوونێ. هه‌روه‌سا دڤێ كومبوونێ دا، دان وستاندن دهێنه كرن ل دور ژماره وكێشه وكوالیتی یا مامۆستایێن پێتڤی هاریكاریێ و پلا (E2) بۆ جارا ئێكێ یان دووێ بده‌ستڤه ئینایه وبریار ل سه‌ر دهێته دان.\nوه‌كی به‌رنامێ دڵنیایی جۆری فێركردن وزانستیخوازی به‌رده‌وام، پێتڤی یه ل هه‌می زانكۆیا میكانیزمه‌ك بێته دانان بۆ پاراستنا ده‌رئه‌نجام وفۆرمێت دوماهیێ یێت هه‌لسه‌نگاندنا هه‌گبه‌ی مامۆستای بۆ ماوێ دوو سالا. رێژا دوماهیێ كو د خانا ژماره (17) دهێته دیاركرن، دێ هێته پاراستن دناڤ داتابێسێ رێڤه‌به‌ریا گشتی دڵنیایی جۆری ل وه‌زاره‌تا خواندنا بلند. وه‌زاره‌تێ مافێ هه‌ی ل ده‌مێ پێتڤی، پێداچوون وپشكنینێ ل سه‌ر پێزانین وبه‌لگه وپرۆسێسا هه‌لسه‌نگاندنێ بكه‌ت.\nمافێ مامۆستایێ دهێته هه‌لسه‌نگاندن\nئه‌و مامۆستایێ دهێته هه‌لسه‌نگاندن ماف نینه ده‌ست كاریێ د پرۆسێسا هه‌لسه‌نگاندنێ دا بكه‌ت یان پرسیارا بوچوونێت لیژنا هه‌لسه‌نگاندنێ بكه‌ت یان گله‌یی لێ بكه‌ت.\nمامۆستای مافێ هه‌ی چاڤپێكه‌تنێ دگه‌ل سه‌رۆكێ به‌شی بكه‌ت ژبۆ باسكرنا پێزانین وبه‌لگه‌یا ودیاركرنا ئاستێ هاتیه توماركرن بێ كو ده‌ستكاری ل سه‌ر بریارا وتێبینی یا بكه‌ت یان بگوهریت. مه‌ره‌م ژ چاڤپێكه‌تنێ بتنێ لێك تێگه‌هشتن و رونكرنه.\nهه‌روه‌سا مامۆستای مافێ هه‌ی داوای پێداچوونا ده‌رئه‌نجاما بكه‌ت، پێتڤی یه مامۆستا داوایه‌كه فه‌رمی پێشكێشی ئه‌نجومه‌نێ کولیژێێ بكه‌ت ژبۆ وێ چه‌ندێ كو لیژنه‌كا هه‌لسه‌نگاندنێ ل به‌شه‌كێ دی هه‌گبه‌ی ئه‌و مامۆستا ب هه‌لسه‌نگینیت.\nهه‌لسه‌نگاندنا هه‌گبه‌ی مامۆستا به‌شه‌كه ژ به‌رنامێ دڵنیایی جۆری وتواوكه‌ره‌كه بۆ پرۆسێسا زانستیخوازی به‌رده‌وام و فیدباكا قوتابیا. دبیت جۆرێ پرسیارا وه‌كی ئێك وتێكه‌ل بن به‌لێ به‌رسڤا پرسیارا ژ دوو لایه‌نێن جیاواز دهێن، كارگێری وقوتابی، له‌وما ده‌رئه‌نجامێت هه‌لسه‌نگاندنێ زۆر دجیاوازن.


لە تەعریبی كۆنینەوە بۆ تەعریبی نوێ لێكچووەكان و جیاوازییەكان – پەڕە 25 – Knwe.org\nسەرەکی » وتار » ستران عه‌بدوڵڵا » لە تەعریبی كۆنینەوە بۆ تەعریبی نوێ لێكچووەكان و جیاوازییەكانپەڕە 25\nتەعریبی نوێ. هەروەك تەعریبی كۆنە. هەردوكیان پاشماوەی بۆگەنی ناسیونالیستی پەڕگیری عەرەبییە.\nناسیونالیستی نەتەوەی چاوچنۆكی سەردەستە لە رۆژهەڵاتی ناوەڕاست. لە عیراق لە زۆرینەی عروبی بەرجەستەیە و لە شوێنی تریش لە نەتەوەی زاڵیت دا.\nئەم تەعریبە لە زمانی عیراقی مەلەكییەوە سەری رەوتی عێراقێتی نەرم و دەوڵەتی نوێی خوارد. لە قۆناغی رۆمانسیەتی مەلیك فەیسەلی باوكی ئەو دەوڵەتەوە. گیانی نیشتمانپەروەری تازە سەرهەڵداوی عیراقی دوای قۆناغی عوسمانێتی و دوای لكاندنی كوردستانی جنوبی بە بەغداوە، لە ڕەگوڕیشەوە هەڵكێشا. ئەو كاتەی مەلیك فەیسەل لە یاداشتە مێژووییەكەیدا خەفەتی لە نزمی گیانی نیشتمانپەروەری عیراقییەكان دەخوارد و بە كۆمەڵێكی ناهۆمۆجین و گەلەكۆمەكێیەكی قەبیلە و عەشیرەتی لە قەڵەم دەدا، نەیزانی كوڕەكەشی، مەلیك غازی، گوێی لە بانگەوازیی نیشتمانپەروەرێتی رۆمانسی باوكی نییە و عیراقی زۆرینە عەرەبی بەرەو عروبە و تەوەربەندی نازی و ئێزگەی نهێنی قەسری زهور دەبات.\nتەعریب لەگەڵ هەڵكشانی رۆحی عروبە لە بەغدا و لەناو ئەفسەرانی نەتەوەییدا كارێكی كرد سیمای عێراقێتییەكی بێ وەی و بێ مەزەڕەتی نوری سەعید و مەلیك فەیسەل بشێوێنێ و ملبكێشێ بۆ بزووتنەوەی رەگەزپەرستی رەشید عالی گەیلانی و ئینجا بەرەو هەڵكشانی دەمارگیری نەتەوەیی لەناو گۆڕانكاری دوای چواردەی تەمموزی ساڵی 1958دا. دەماری عروبی لەناو جەستەی بزووتنەوەی ئەفسەرانی ئازادیخوازی تەمموزی 1958 كە توانیان گیانی عێراقێتی زەعیم عەبدولكەریم قاسم گەمارۆ بدەن، بووە وزەیەكی هەڵكشاو كە پێویستی بە شوێنێك هەبوو گرژی و نائارامی خۆی تیا بەتاڵ بكاتەوە. ئەو شوێنە كوردستان و تەعریبكردنی شریتی تەعریب بوو لە كەركوك و خانەقین و هەموو دەڤەرەكانی كە دوایی لەناو چوارچێوەی ماددەی 140ی دەستوردا، نازناوی ناوچە كێشە لەسەرەكانیان وەرگرت.\nعروبە و ناسیونالیستی پەڕگیر لە دەورانی عەبدولسەلام عارف و ئینجا بەعسی یەكەم 1963 و بەعسی دووەم 1968، پێویستی بە گۆڕەپانی خۆ تاقیكردنەوە هەبوو.\nتەعریب و تەرحیل و تەبعیس دوا پلەی ناسیونالیستی عەرەبی بوو. وەك چۆن لە ئەدەبیاتی چەپدا دەگوترێ ئیمپریالیزم دوا پلەی سەرمایەدارییە. تەرحیل و تەسفیری كوردی فەیلیش لە بەغدا هەر خۆی كەیسێكی جیاواز و گەورەشە كە ئەویش بزمارێكی تری لە تابوتی ناسنامەی عێراقێتی دەوڵەتی عیراق داوە.\nتەعریبی نوێ هەروەك تەعریبی كۆنە. پاشەرۆی ناسیونالیستی عەرەبییە بە هەندێك جیاوازی بەرچاوەوە كە پەیوەندی بە گۆڕینی زەمەن و زەمانی قودرەتمەندی دەوڵەتەوە هەیە لە جێبەجێكردنی سیاسەتی تەعریب و لە چەماندنەوەی باسكی بزووتنەوەی رزگاریخوازی گەلی كوردستان و شكاندنی ئیرادەی هێزە سیاسییەكانییەوە.\nجیاوازییەكی تریش هەیە:\nتەعریبی كۆن كە بەعس گەیاندییە ترۆپك، تەعریبێكی سوننی مەشرەبە كە ئەزموون و دەرس لە تەتریك و تۆرانیزمەوە، لە خوزعبلاتەكانی ساتع حسری و ((یانەی موسەنا)) و یارییە منداڵبازییەكانی بەعسی رۆمانسی میشیل عەفلەقەوە وەرگرتووە. واتا تەعریبێكی دەرچووی قوتابخانەی توركیزمە.\nبەڵام تەعریبی نوێ لە فراوانخوازی شیعەگەرێتی و چیرۆكەكانی ململانێی شیعە و سوننە و شەڕیان لەسەر ناوچەی تفوز و فراوانكردنی مەزهەبگەراییەوە هێز و وزەی وەرگرتووە. مەزهەبگەرایی شیعە و سوننە لە دیوە فەرهەنگییەكەیدا، وەك سیاسەتی ئینگلۆ سەكسۆنی و فرانكۆفۆنی غەربەزەدەیی و ئیفرەنجی لێهاتووە كە جگە لە قەڵەمڕەوی سەربازی، بیر لە قەڵەمڕەوی فەرهەنگی و كەلتوری دەكاتەوە. جا مەعلومە بۆ میللەتانی بندەست داگیركاری فرانكۆفۆنی و ئینگلۆ سەكسۆنی هەر داگیركارییە و فەرقی نییە. تەعریب سونی مەزهەب و هی شیعی مەزهەبیش فەرقی نییە لە بەشی كوردی و كوردستان دەخوا.\nتەعریبی نوێ لە دۆخێك هاتۆتە كایەوە كە دوای ریفراندۆم و كەشفی حیجابی نیەتی كورد و عەرەبی عیراقە لە هەمبەر یەكتری. حوجە و بەهانەی خیتابی كوردی و كوردستانی لە ریزكردنی مەبنا فیكری و سیاسییەكانی ناسنامەی هاوبەشی عیراقێتی نوێ و فیدالیزم، كورتی هێناوە و هەناسەی سوارە. لەنێوان خیتابی گۆشەگیری كەم ناوەرۆك و زەردهەڵگەڕاوی بەشێكی ناسیونالیستی كورتبینی كوردی و شەپۆلی نوێی تەعریبی شیعەگەرایی زۆر لێڵی هەیە كە میدیای هاشۆهۆشی میللیگەرایی و نەتەوەبازی درۆزنانەی میدیای چەواشە ناتوانێ روونی بكاتەوە، بەڵكو لێڵتری دەكات.\nتەعریبی نوێ هێشتا نەگەڕاوەتەوە بۆ قۆناغی هێرشبردن، وەك تەعریبی قۆناغی بەعس، بەڵكو تەعریبێكە زیاتر ئیش لەسەر پەكخستنی رێوشوێنە دەستورییەكانی كێشەی ناوچەكانی ماددەی 140 دەكات. بە مانای ئەوەی پەكی جێبەجێكردنی وردەكارییەكەی دەكات، یان گەمارۆی دەدات، یان لە ناوەرۆكی یاسایی و دەستوری خۆی بەتاڵی دەكاتەوە.تەعریبی نوێ دەزانێ زەحمەتە بتوانێت بگەرێتەوە بۆ قۆناغی هێرشبەری تەعریبی جاران لە پێش 2003، بەڵام دەشزانێ شۆكی بزووتنەوەی كوردایەتی دوای ریفراندۆم و دوای 16ی ئۆكتوبەر، پاشەكشێی یەك بەرەیی و یەك خیتابی كوردستان، دەرفەتی پێدانەوەی وزەی بە كوردستان نەداوە و ئیرادەی كوردستانیی بەهێز نەكردۆتەوە.\nبۆیە تەعریبی نوێ كار لەسەر مەسەلەی وەخت دەكات تا بتوانێ لە شەترەنجی ململانێكەدا هەندێك كارت لە كورد بباتەوە و لە پێگەیەكی بەهێزترەوە ململانێ ئەزەلییەكەی لەگەڵ كورد درێژە پێبدات.\nتەعریبی سوننی تا 2003 بێ پەروا هەموو دامەزراوەكانی دەوڵەتی لە دژی كورد بەكارهێنا.\nتەعریبی نوێ گەرەكێتی هەموو كەلێنە یاسایی و دەستوری و كەلێنەكانی جومگەكانی حوكمڕانی و زۆرینەی عەرەبی و لاوازی خیتابی دیموكراتی عیراقی فیدرالی بەكاربهێنێ و دژی كوردستان بیخاتە گەڕ.\n(80) ساڵە تەعریبی كۆن بەو دەورانە گەیشت كە سەری دەوڵەتی عیراقی خوارد لە 2003 دا، داخۆ تەعریبی ئەم چەند ساڵەی دوایی سەری كێ و كوێ دەخوات؟\nپڕۆژەكە فیدراڵی بوو، كێ وەك هەڵوەشانەوە وێنای كرد؟


وتووێژ:فریدریش نیچە - ویکیپیدیا، ئینسایکڵۆپیدیای ئازاد\nمن ئێستا دەستکاری 1 بەستەری دەرەکیم کرد لەسەر فریدریش نیچە. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20160531234947/http://www.palgrave-journals.com/cpt/journal/v4/n1/full/9300135a.html زیاد کرا بۆ http://www.palgrave-journals.com/cpt/journal/v4/n1/full/9300135a.html\nکاتێکی شاد!—InternetArchiveBot (سکاڵاکردنی کێشە) ٢٢:٥٩، ٨ی ئەیلوولی ٢٠١٧ (UTC)\nبەڕێز @Pirehelokan: سەرچاوەکان لە بەشی پەراوێزەکاندا ھاتوون!--◂ ئێپین وتووێژ♬ ١٤:٣٥، ١٦ی تشرینی دووەمی ٢٠١٧ (UTC)\n@Épine:. ئەوە ھەمووی کۆپی-پەیستی داڕێژەکەیە، نەک پشتڕاست کردنەوەی نووسراوەکە بە سەرچاوە. ئینجا ھەر ھی داڕێژەکەیش زۆربەی سەرچاوەکان بەوە دراوە کە کاریگەریی لەسەر کێ بووە. ئەوەش ڕاستییەکەی زۆر گرنگ نیە. بۆیە دەڵێم سەرچاوەی نیە. پیرەھەڵۆ (وتووێژ) ٢٢:١١، ١٦ی تشرینی دووەمی ٢٠١٧ (UTC)\nگەر وایش بێت، من داڕێژەی بێ سەرچاوە بە باش نازانم لەم حاڵەتەدا...--◂ ئێپین وتووێژ♬ ٢٢:٢٣، ١٦ی تشرینی دووەمی ٢٠١٧ (UTC)\nدەتوانیت لایببەیت یا تەگێگێکی شیاوتری لێبدەیت. کێشەم نیە. بەڵام وتارێکی چەنسەد وشەیەیی کە ھیچ سایتەیشنێکی تیا نیە و چەن کەس دەستکارییان کردووە من بە بێسەرچاوەی دادەنێم. پیرەھەڵۆ (وتووێژ) ٠٠:٥٥، ١٧ی تشرینی دووەمی ٢٠١٧ (UTC)\nمن ئێستا دەستکاری ٣ بەستەری دەرەکیی فریدریش نیچەم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20131105023621/http://www.jewishencyclopedia.com/articles/3033-berdyczewski-micah-joseph بۆ http://www.jewishencyclopedia.com/articles/3033-berdyczewski-micah-joseph زیاد کرا\nئەرشیڤێکی نوێ https://web.archive.org/web/20120929204650/http://www.ualberta.ca/~gifford/textsvictoria.htm بۆ http://www.ualberta.ca/~gifford/textsvictoria.htm زیاد کرا\nئەرشیڤێکی نوێ https://web.archive.org/web/20131018020017/http://www.bookrags.com/biography/kahlil-gibran/ بۆ http://www.bookrags.com/biography/kahlil-gibran/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠٤:٤٣، ١٣ی نیسانی ٢٠٢٠ (UTC)\nوەرگیراو لە «https://ckb.wikipedia.org/w/index.php?title=وتووێژ:فریدریش_نیچە&oldid=673359»\nئەم پەڕەیە دواجار لە ٠٤:٤٣ی ١٣ی نیسانی ٢٠٢٠ نوێ کراوەتەوە.


شانۆی چەوساوەکان لە سیاسەتدا – كولتور مه‌گه‌زین\nسێ شه‌ممه, ئایار 11, 2021\nشانۆی چەوساوەکان لە سیاسەتدا\nBy زاهیر عه‌به‌ڕه‌ش سه‌فه‌ر\t Last updated مارس 6, 2020\nAugusto Boal (16 March 1931 – 2 May 2009)\nساڵی 1964 بەرازیل کودەتایەکی سەربازیی بەخۆیەوە دەبینێت کە ئەمریکا پاڵپشتی ئەو کودەتا سەربازییە بوو. تەواوی بەرازیل بەسه‌ربازگە دەکرێت و عەسکەر دەسەڵاتێکی تەواو وەردەگرێت. ئەوەش تەواو پێچەوانەی دید وبیروباوه‌ڕی (ئاوگۆستۆ بواڵ ) بوو، کە ئەو کاتە وەک کەسێکی چالاکوانی کولتوری دەناسرا، لەساڵی 1971 دەڕفێنێت و ئازارو ئەشکەنجەیەکی زۆری دەدەن لەسەر بیرو باوەرە کۆمۆنسیتی و ئەکتیڤیستیەکەی، ئەویش بەناچاری هەڵدێت و ڕوو لەوڵاتی ئەرجەنتین و پاشان وڵاتی فەرەنسا دەکات.\nلەساڵی 1984 دا کاتێک (ئۆگستۆبواڵ) دەگەڕێتەوە بۆ بەرازیل بە چەند میتۆدێکی جۆراو جۆری شانۆیی کار دەکات، لەگەڵ ئەوەشدا سەنتەرێک بۆ شانۆی چەوساوەکان دادەمەزرێنێت. بواڵ لەوە تێدەگات کە پێویستە گەشە بە کارەکەی بدات و بەدوای چەند فۆرمێکدا بگەرێت بۆ گوزارشتکردن لە شانۆی چەوساوەکان و. گەرەنتی بەردەوام بوونی ئەو شانۆیەی هەبێت.\nئاوگوست بوال – ٢٠٠٨ شانۆی چه‌وساوه‌كان. له كه‌نیسه‌ی ڕیڤه‌رساید.\nAugusto Boal presenting his workshop on the Theatre of the Oppressed. Riverside Church, May 13, 2008.\nبواڵ تارمایی ئەو چەوساندنەوەیەی هەر بەسەرەوە مابوو کاتێک دەگەرێتەوە، ئەو دەیگووت؛ ئێستاش لە ناخی هەموو تاکێکماندا چەوساندنەوەیەک هەیە،کە هەموو نۆرمەکان و پەتا خراپەکانی کۆمەڵگه‌ی تێدایە. چەوساندنەوە لە ناخماندا دەژی، جا بەهوشیاریەوە بێت یان ناهوشیاری، کۆیلەش لە ناخی خۆیدا حوکمرانی قبوڵکردووە، بۆیە دەبێت بە پێی یاسا ئەو چەوساندنەوەیە، لەکۆمەڵگاو لە ناخماندا بنەبڕ بکەین. هەر لەبەر ئەوە، لە شاری ڕیۆ دی جانیرۆ، شانۆی یاسادانان ( The legislative theatre) دادەمەزرێنێت، کە فۆرمێکی تری درامایە، کە جاری وا هەیە تیشک و ئاسۆکانی بۆ داهاتوو درێژدەبێتەوە، وەک بناغەیەک بۆ گۆڕینی واقیعیەتی کۆمەڵایەتی. کە پەیوەندیەکەی تەواوی شانۆ و سیاسەت دەخاتە بەرچاو، بیرکردنەوە لەم فۆڕمی کارکردنە، ئەوەیە کە بەشداران خۆیان کاریگەربن لە پرۆسەی شانۆو سیاسیدا.\nئێمە نەک تەنها پێویستمان بە گۆرینی خۆمان هەیە، بەڵکو پێویستیشمان بە گۆڕینی کۆمەڵگه هەیە، باشترین جۆریش بۆ ئەم گۆڕانکاریانە، گۆڕینی یاساکانە. ئەم میتۆدی شانۆی یاسادانانە سەرنج و حەزی خەڵکانێکی زۆری بۆ گۆڕین و گەشەکردنی پرسە لۆکاڵیەکان ڕاکێشا، بەتایبەتی لای تاکەکان وگروپە تایبەتیەکان، ئەوانەی بەشێوەیەکی ترادیسێۆنی و تەقلیدی کاریان دەکرد.\nزاهیری عه‌به ڕه‌ش له‌گه‌ڵ خوێندكاره‌كانیدا – ئه‌زموونێكی شانۆیی\nبواڵ لە ساڵی (1992) بۆ ئەنجومەنی شارەوانیی شاری (ڕیۆ دی جانیرۆ) هەڵبژێردرا، ئەو هێزو دەسەڵاتەی کە لە ئەنجومەنەکەدا هەیبوو، بەکاریهێنا بۆ ئەوەی کە بەشێوەیەکی جیاواز کاربکات. بواڵ لەو ماوەیەدا لەگەڵ نۆزده  جۆر گروپی دووچار بوو بە کێشەو نەهامەتی لەکۆمەڵگادا کاری کردبوو. ئەو هەوڵیدابوو لەگەڵ ئەو جۆرە لەخەڵک و گروپانەدا نمایش پێشکەش بکات، کە لەبارەی کەسەر و کێشەو پێداویستەیەکانی خۆیانەوە بدوێن. (بێگومان کە ئێمە دەڵێن کۆمەڵگه‌ی بچوک واتە وەک توێژی جوتیاران، کاسبکاران، پارێزاران، کرێکاران، کرێنشینان، شوفێران، مامۆستایان، نەخۆش و پەککەوتە یان ئەوەنەی دووچاری نەخۆشی ئایدز بوون، هتد.. هەموو ئەمانە ئەم توێژانە کۆمەڵگا گەورەکە پێک دەهێنن) لە نۆبەی خۆشیاندا، هەر کۆمەڵەیەک و گروپێک لە گفتوگۆدا بوو لەگەڵ کۆمەڵە لۆکاڵیەکە و گروپەکەی خۆیدا. لەگەڵیشیدا لە لە دیالۆگدا بوون لەگەڵ کۆمەڵەکانی تردا. ئەم گروپانە لە ناوخۆیاندا فێستیڤاڵیان دروست دەکرد، لەناو ئەم ڤیستیڤاڵانەدا پێشنیارێکی زۆر دەهات و دروست دەبوون لەبارەی ڕێکخراو و کۆمەڵگه بچوکەکەی خۆیان.\nئەکتەرێک و پارێزەرێک پێشنیازەکانیان کۆدەکردەوەو لە شێوەی یاسادا پێشنیازیان بۆ (بواڵ ) دەکرد، ئەو پێشنیازانەش دەگۆڕا بۆ یاساو لەسەر مێزەکەی بواڵ دادەنرا. ئەویش لەدەستەکەی خۆی لە ئەنجومەنی شارەوانی هەموو ئەو پێشنیارانەی پێشکەش بە هاوڕێکانی دەکرد، بۆ قسەلەسەرکردن لەسەری بۆئەوەی بگۆڕدرێت بۆ یاسا. هەموو پێشنیازەکانی بواڵ لە خەڵکەکەوە دەهاتن و بۆ ئەنجومەنەکە دەڕۆیشتن. هیچ پێشنیازێک لە خودی بواڵەوە نەڕۆیشتبوو، ئامرازی بەدەستهێنانی پێشنیارەکانیش تەنها ئەو جۆری میتۆدی کارکردنە بوو. هەروەها لە سەردەمی بواڵدا سیانزه لەو پێشنیارانەی خەڵک، لە ئەنجومەنەکەدا بوو بە یاسا. ئەو جۆرە میتۆدی کارکردنی شانۆیە لەدواجاردا دەبێتە دەنگ و فۆرمێکی هاوکار و هونەری و دەستپێشخەر بۆ گفتوگۆ. پاشان ئەمجۆری شانۆیە، شانۆی یاسادانان بەزۆربەی وڵاتانی دونیادا بڵاودەبێتەوە. بەسەرکەوتنێکی گەورە ئەژمار دەکرێت لە کەنەدا و بەریتانیادا.\nلەساڵی 2008 بواڵ کاندیدکرا بۆ خەڵاتی نۆبڵ لە ئاشتیدا، بەهۆی کارەکانی لە دژی چەوساندنەوە، ئامرازێکی هونەری و بەیارمەتی شانۆی چەوساوەکان، ئەوەش لەلایەن خەڵکەوە دانیپێدانراوە وەک گەورەترین ئامرازی زانیاری و کۆمەڵگه. ئەوکەسانەشی بواڵیان بۆ وەرگرتنی خەڵاتی نۆبڵ کاندید کرد لە ناویاندا ئەندامانی حکومەت، براوەکانی خەلاتی نۆبڵ، ئەندامانی دادگای نێودەوڵەتی، پڕۆفیسۆرەکانی زانستەسیاسیەکان و ئەندامانی پەرلەمان بوون.\n– ئۆگستۆ بواڵ لە 16/ 3/ 1931 لە بەرازیل لەدایکبووە و لە 2 / 5 / 2009 بۆ دواجار ماڵئاوایی دەکات\nمافی تایبه‌تی ئه‌م بابه‌ته به كولتور مه‌گه‌زین. ته‌نها دانانی لینكی بابه‌ت ڕێگه‌پێدراوه. هه‌موو په‌ره‌گرافێك و پۆستكردنێك بێ دانانی لینك و ناوی نوسه‌ر و گۆڤاره‌كه دژی یاسای كۆپی ڕایته و لێپێچینه‌وه‌ی یاسایی له‌دوایه. \nتێزا ماركس و تیرۆرا بازرگانى – نموونه (بێسنۆریا كۆرۆنایێ)\nئازار 28, 2021\nتشرینی یەکەم 6, 2020


You are at:Home»بابەتی گشتی»عێراق و جیهان»بۆ بەرەنگاربوونەوەى گەندەڵى كازمى پەیڕەوى چ شێوازێك دەكات؟\nBy nuche.net on\t 2020/09/20 عێراق و جیهان\nئەمڕۆ رۆژنامەى شەرق ئەوسەت باسى لەوە كردووە، بەهۆى ئەو هەڵمەتەى حكوومەتى مستەفا كازمى لە دژى گەندەڵى دەستى پێكردووە ئاسوودەیەك هەیە و دەشڵێ، كازمى بۆ بەرەنگاربوونەوەى گەندەڵى پەیڕەوى شێوازى ئاسایى و تەقلیدى ناكات.\nرۆژنامەى شەرق ئەوسەت لە راپۆرتەكەى دەڵێ، سەرەڕاى ئەوەى لەسەر ئاستى جەماوەرى گومانێكى زۆر هەیە، چونكە چەندان ساڵە دەسەڵاتى عێراق بەرەنگاربوونەوەى گەندەڵى رادەگەینێ، هیچیش نەكراوە. كەچى ئەم جارە، بەهۆى ئەو هەڵمەتى گرتنەى لە چەند رۆژى رابردوودا بۆ بەرپرسان دەستى پێكردووە، هەستێكى لەلاى زۆربەى خەڵك دروست كردووە، ئەمە سەرەتایەكى جددییە.\nدواتر باس لەوە دەكات شێوازى كازمى بۆ بەرەنگاربوونەوەى گەندەڵى ئاسایى نییە، بەڵكو شێوازێكى نوێییە، لەوانە پشتى بە دامەزراوە تەقلیدییەكان نەبەستووە، وەك دەستەى دەستپاكى و دیوانى چاودێرى دارایى، هەروەها لیژنەیەكى هەمیشەیى بۆ ئەو مەبەستە داناوە.\nجیا لەمەیش ئەركەكانى گرتن و دۆزینەوەى بەرپرسانى گەندەڵى بە هەواڵگرى و دژەى تیرۆر سپاردووە.\nبەر لە رۆژنامەى شەرق ئەوسەت پێشتر نوچە نێت لە راپۆرتەكانى باسى لەوە كردبوو، هەڵمەتى كازمى بۆ بەرەنگاربوونەوەى گەندەڵى لەچەند خاڵێكدا لەگەڵ حكوومەتەكانى پێشوو جیاوازە، لەوانە:\nیەكەم: پشتى بە دەزگاكانى دەستەى دەستپاكى و لیژنەى دەستپاكى پەرلەمان نەبەستووە.\nدووەم: بۆ گرتنى گەندەڵكاران پشتى بە هێزەكانى پۆلیس نەبەستووە و بەڵكو دژە تیرۆرى بەكارهێناوە.\nسێیەم: لە بەرپرسە باڵاكان دەستى پێكردووە.\nچوارەم: گۆڕانكاری لە پۆستەكان بە بێ رەزامەندى پەرلەمان كردووە\nپێنجەم: لەگەڵ حزبەكان گفتوگۆى سیاسى لەسەر بابەتى بەرەنگاربوونەوەى گەندەڵى نەكردووە.


وت‌ووێژی تایبەتی هاژە لەگەڵ هونەرمەند "جەعفەر ماملێ"\nتاريخ: ۱۳۹۵ پنج شنبه ۵ اسفند ساعت ۱۷:۵۳ بازدید: 1717 نظرات: 1 کد مطلب: 3275\nگۆرانی یه‌کێک لە سەرەکی‌ترین لایه‌نه‌کانی فۆلکلۆری کوردستان ئەژمار دەکرێت کە زۆر هونەرمەند بە دەنگی بە سۆزی خۆیان له دەوڵه‌مه‌ند کردن و پاراستنیدا دەوریان گێڕاوە.\nیەکێک لەو بنەماڵانەی کە لەو بەشەدا کاریان کردووە و جێ پەنجەیان دیارە بنەماڵەی "ماملێ"یە کە لە مۆسیقا و ئاواز و گۆرانی کوردیدا دەستێکی باڵایان هەبووە.\nکاتێک کە مامۆستا هێمن دەفەرمووێ:\n"لەو دەمەیدا گوێ هەڵدەخەن بۆ تارێ\nلەو دەمەیدا ماملێ دەڵێ قەتــــــــــارێ"\nدیارە کە سۆز و دەنگ خۆشی ئەوان جێگایەکی تایبەتی لە نێو ئەدەبی کوردیشدا به خۆی تەرخان کردووه.\nیەکێک لە ئەندامانی ئەو بنەماڵە تێکۆشەر و هونەر پەروەرە مامۆستا "جەعفەر ماملێ"یە کە هەستی هونەری گۆرانی ڕەسەن لە نێو دیدە و دڵیدا خۆی دەنوێنێ. مامۆستا "جەعفەر ماملێ" ساڵی 1319 له مەهاباد لە دایک بووە و بە هۆی دەنگ خۆشی بنەماڵەکەیان و گاڵەی گۆرانی گووتن لە نێو خۆیاندا بەڕێزیشیان ئەو ڕێگایەیان گرتۆتە بەر.\nلە سەر بانگهێشتی پێگەی هەواڵی هاژە وەک پێزانینێک لە خزمەتی هونەری به‌ڕێز "جەعفەر ماملێ" و سەرجەم ڕێبوارانی ڕێگای ئەدەب و فۆلکلۆری کوردی دانیشتنێکی لەگەڵ به‌ڕێزیان پێکهێناوە کە سرنجی ئێوەی بەڕێز بۆ ئه‌م وت‌ووێژه ڕادەکێشین:\nهاژه ـ به‌ڕێز مامۆستا ماملێ، زۆر سوپاس که لە به‌شداریتان، بۆ خوێنه‌رانی هاژه بفەرموون له چ کاتێکه‌وە بە شێوەی فه‌رمی پێتان لە نێو دنیای هونەر ناوە؟\nکاتێک کە کاک محەممەدی برام نەخۆش که‌وت و نەیدەتوانی لە بۆنە و مەڕاسیماندا گۆرانی بڵێت، لە سەر داواکاری و ئیزنی خۆی ئەمن دەچووم و ئێستاش هەر بەردەوامە.\nهاژه ـ هۆی ئەوە چ بوو کەوا درەنگ و دوای کۆچی مامۆستا محەممەد ماملێ دەستان بە هونه‌ری گۆرانی کرد؟\nلە لایەکی نەک ئەمن، بەڵکوو هەموو براکان به هۆی ڕێز و حورمەتێک کە بۆ هونەره‌کەی کاک محەممەد و خودی خۆی وەک برا گەورەیەک هەمان بوو خۆمان له قەرەی دنیای هونەر نەدا. لە لایەکی دیکەش ڕا بە هۆی ئەوەی کە پیشه‌ی سەرەکیم تاجری بوو و لە نێو بازاڕدا خەریکی مامه‌ڵه بووم نەمدەتوانی وەدوای کاری هونەر کەوم.\nهاژه ـ لە کام شوێن و وڵات کاری هونەریتان بەڕێوە بردووه؟\nلە وڵاتی سوید لە گەڵ هونەرمەند "عەزیز شاروخ" کۆنسێرتم کردووە و لە دەنگ و ڕەنگی ناوەندی مەهاباد چەند گۆرانییه‌کەم تۆمار کردووە و هەر وەها لە باشووری کوردستان به‌شداری چەند به‌رنامه بووم. لە مەهاباد و پیرانشاریش کۆنسێرتم بەڕێوە بردووە کە بە گشتی نزیکەی 50 ئاهەنگم تۆمار کردووە.\nهاژه ـ شێعری چ شاعیرانێکتان بە گۆرانی گوتۆته‌وە؟\nشێعری مامۆستایانی وەک وەفایی، هێمن، هەژار، سەید کامیلی ئیمامی (ئاوات)، حەقیقی، گۆران و.. بە گۆرانی گوتۆته‌وە.\nهاژه ـ ئایا لەگەڵ مامۆستا محەممەد ماملێ پێکەوە گۆرانیتان گوتووە؟\nبەڵێ، لە زۆر شوێنانی وەک (ماڵی خۆمان، لاجان، زمزیران) پێکەوە گۆرانیمان گوتووە. بەڵام تا بۆخۆی پێی نەگووتبم و بانگی نەکردبایەم، هیچ کات نەمگوتووە. ئەگەر گۆرانیشمان پێکەوە گووتووە، قەت دەنگم وەسەر دەنگی کاک محەممەدی نەخستووە، چوون وەک گەورەیەک هەمیشە ڕێز و حورمەتی لە لای ئێمە هەبوو.\nهاژه ـ دەگوترێ کە مامۆستا محەممەد ماملێ چەند بەرهەمێکی ئێستا بڵاونەبوونەوە، ئەوە تا چەند ڕاستە؟\nلەگەڵ ڕێزمدا، ئەو قسەیە کە دەڵێن کاک محەممەد ماملێ چەند گۆرانییەکی ماون کە بڵاو ببنەوە، ئەوە وانیە و هەمووی بڵاو بوونەوە. ئەو گۆرانیانەی کە لە ماڵی حاجی عەزیز خاڵندی تۆمارکراون، بۆخۆم لە سێ بەرناماندا لە گەڵ کاک محەممەدی هەم. بە ئەرخه‌یانییەوە ئەو گۆرانییەی کە کاک محەممەد لەوێ گوتوویەتی، لە زۆر شوێنی دیکە هەر ئەو گۆرانییەی گوتۆتەوە، شایەد ئاهەنگێکی لەوێ زۆر گووتبێ و لە شوێنێکی دیکە کەمی گوتبێ. بەڵام، هیچ ئاهەنگێکی ئەوی نەماوە کە بڵاونەبووبێتەوە.\nهاژه ـ له بیرەوەرییه‌کانی خۆتان لەگەڵ کاک محه‌ممه‌د ماملێ بۆمان باس بکه‌ن؟\nخۆشترین بیره‌وەری من لەگەڵ کاک محەممەد، زەماوەندی دێهاتێکی لای لاجانێ بوو کە کاکە حەسەنی براشم لەوێ بوو. کاتێک کە لە ماڵێکی دانیشتبووین کاک محەممەد "جانانەیەکی" شێعری مامۆستا وەفایی گوت و کاک حەسەن کە لەو دیوی دیکە دانیشتبوو و گوێی لە دەنگی کاک محه‌ممەدی بوو، هەر بەو شێعرەی مامۆستا وەفایی بە گۆرانی وڵامی دەداوە و ئەوە بۆ من خۆشترین بیرەوەری بوو کە دوو برا وا بە هاودەنگی و بە جوانی گۆرانی دەگوت.\nهاژه ـ هونەری گۆرانی له بنەماڵەی ماملێ، بە تایبەتی قەتار لە کوێوە سەرچاوە دەگرێت؟\nئەو هونەرە بە تایبەتی "قەتار" لە بابم "سەعید ماملێ" سەرچاوە دەگرێ و کاک حوسێن و کاک محەممەدی برام هەر شاگردی بابم بوون و لەویڕا فێربوون. هەر گۆرانییەکیش کە دەگوترا دەسپێکەکەی شێعری وەفایی بوو، چون بابم زۆر هۆگری شێعری وەفایی بوو و ئێمە ئێستاشی لە گەڵ بێ لە شێعری وەفایی کەڵک وەردەگرین.\nهاژه ـ چۆنه هۆنه‌ری ئاواز و گۆرانی له بنەماڵەی "ماملێ"دا له سەر یه‌ک شێوازه؟\nئەوە لە نێو بنەماڵەی "ماملێ"دا لە کۆنەوە تا ئێستا هەر وەک سونەتێک وابووە کە خەت و شوێنەکەی لە بابم "سەعید ماملێ" ڕا دێت و ئێمەش هەر ڕێچکەیەی ئەومان گرتۆتە بەر و پێیدا دەڕۆین.\nهاژه ـ پەیوەندی بنەماڵەی ماملێ و وەفایی لە کوێڕا سەرچاوە دەگرێت؟\nئەو پەیوەندییە لە سەعید ماملێ ڕا سەرچاوە دەگرێ. بە هۆی ئەوەی کە هەر دوو بنەماڵە هاتووچۆیان بووە و بابم دەنگێکی خۆشی تایبەتی هەبوو و زۆربەی شێعرەکانی مامۆستا وەفایی بە گۆرانی دەگوتەوە. هەر لە سایە سەری ئەو پەیوەندییە پتەوەی هەر دوو بنەماڵە، هەر کات باسی هونەری ماملێ دەکرێ، هەمیشه دەگوترێ "وەفایی و ماملێ".\nهاژه ـ داخوا هونه‌ر له بنه‌ماڵه‌ی "ماملێ"دا درێژه‌ی دەبێ و نه‌وێ نوێ حه‌ول دەدەن بۆ پاراستن و پەرەپێدانی؟\nبە دڵنیاییەوە ئەو جەوهەرەیان تێدایە ئەگەر بیانهەوێ بیکەن. بەڵام، دڵەکەی خۆم دەڵێ ناکرێ، چون دنیا بەرەو گۆڕانی جۆراوجۆر هەنگاو دەنێ و بەرەو پێش دەڕوا، هەروەها قسەی ناحەز و تانە لێدان لە هونه‌رمه‌ندان بۆته هۆی ئەوە کە لە بڕیاری هاتنە نێو دنیای گۆرانی گوتن پاشگەز بنەوە.\nهاژه ـ باسی شەو دانیشتنە هونەرییەکانی سەردەمی زوو و ئێستامان بۆ بکه‌ن.\nبەداخەوە شەو دانیشتنەکانی ئێستا، تام و بوونی ڕابردوویان نەماوە، چون ئەودەم خەڵک دڵی خۆشتر بوو، کار و کاسپی هەبوو، سەفا و گەرم و گوڕی لە هەمان کاتدا ڕێز و حوڕمەت گرتن، گەورەیی و چوکەیی هەبوو، بەڵام ئێستا ئەوانە بەرەو کاڵ بوونەوە ڕۆیشتوون.\nلە لایەکی دیکەوە لە بەر ژیانی ناخۆشی ئێستا و هەڵات هەڵاتی ڕۆژانە و ماندوویەتی و دڵ ناڕاحەتی خەڵک بۆتە هۆی ئەوەی کە هونەر تێداچێ و جێگای جارانی نەمێنێ.\nهاژه ـ سوپاس بۆ ئێوەی به‌ڕێز که به دڵیکی فراوانەوە وڵامی پرسیارەکانی ئێمه‌تان داوه.\nسوپاس بۆ ئێوە‌ش که قەدری هونه‌رمەندان دەگرن.\nبرچسب ها: ئاوازی کوردی, جەعفەر ماملێ, سەعید ماملێ, عەزیز شاروخ, فۆلکلۆری کوردی, قەتار, گۆرانی, ماملێ, محه‌ممه‌د ماملێ, مهاباد, مەهاباد, وەفایی, کوردستان


بە نەخۆشی کۆرۆنا\nپەرلەمانتارێکی خولی یەکەمی پەرلەمانی کوردستان و برای بابا شێخی پێشوتری ئێزیدیەکان بەهۆی پەتای کۆرۆناوە گیانی لەدەستدا.\nماڵپەڕی ئیزدی 24 کە تایبەتە بە بڵاوکردنەوەى هەواڵی ئێزدییەکان لە هەواڵێکیدا کە کە "ناس کورد" بەدواداچوونی بۆ کردووە (29ی تشرنی دووەمی 2020) بڵاویکردووەتەوە، بەیانی ئەمڕۆ یەکشەممە، عیدۆ بابا شێخ برای بابا شێخی ئیزدییەکان بەهۆی توشبوونی بە پەتای کۆرۆنا کۆچیی دوایی کرد.\nعیدۆ بابا شێخ نوسەرو رۆشنبیرو کەسایەتی دیاری ئیزدییەکان و برای بابا شێخی ئیزدیەکان بووەو ئەندام خولی یەکەمی پەرلەمانی کوردستان بووەو ماوەیەکیش ڕاوێژکاری سەرۆک کۆماری عیراق بووە بۆ کاروباری ئێزدییەکان.\nهەر بەو بۆنەیەوە، مەکتەبی سیاسیی یەکێتی لە پرسەنامەیەکدا دەڵێت، "بەداخ و خەمێکی زۆرەوە، هەواڵی کۆچی دوایی تێکۆشەر و کەسایەتی نیشتمانپەروەر و روناکبیری ناسراو عیدۆ بابەشێخمان پێگەیشت."\nدەشڵێت، "عیدۆ بابەشێخ برای هەریەک لە باباشێخی کۆچکردووی ئێزدییەکان و شەهیدی سەرکردە و یەکێک لە سیمبولەکانی شۆڕشی نوێ گەلەکەمان بەڕابەرایەتی یەکێتیی نیشتمانیی کوردستان حسێن بابەشێخە و بنەماڵەکەیان پێشەنگی خەبات و نیشتمانپەروەری بوونە و خاوەنی ڕابردوویەکی پڕ لە شانازین."\nباسی لەوەشکردووە، "کۆچکردوو عیدۆ بابەشێخ تێکۆشەرێکی دێرین و کەسایەتیەکی کۆمەڵایەتی و ئاینی ئێزدیدیەکان و ئەندامی یەکەم خولی پەرلەمانی کوردستان بووەو لە کاییەی روناکبیری و نووسیندا، ئەزموونێکی درەوشاوەی هەبووە."\nلێدوانى برای ئەو پێشمەرگەیەی پارتی کە لە خۆپیشاندانەکەى پێنجوێن کوژرا\n2020.12.09 - 16:29


وتار – پەڕە 28 – hkkurdistan\nHome6وتار (page 28)\nپێتان وا نەبێت بە کوشتن و زیندانی کردن ئەم ئاگرە ئەکوژێتەوە! …\nسەردار عەبدوڵا حەمە سەرانی دەسەڵاتداری پارتی و یەکێتی لە ماوەی سی ساڵی تەمەنیان ساڵ نەبووە ئازادیخوازو چەپ و کۆمۆنیستەکان و خۆپيشاندەرانیان نەکوشتبێ یا زیندانیان نەکردبێت. بەڵام ئایا توانیویانە ئاگری توڕەیی و ناڕەزایتیەکان بە دژی سیستەمە نا عادلەکەیان خامۆش بکەن؟ ئەگەر بۆ ماوەیەکیش ئەو ئاگرەیان کز کردبێت بەڵام دواتر وەک بورکان لەسەرشەقامەکان سەری هەڵداوەتەوە. هیچ ڕژێمێک و دەسەڵاتێکی ستەمگەر نەیتوانیوە بە …\nلێدوان و تۆمەتە پوچەکان! …\nعەبدوڵا مەحمود لەگەڵ دەستپێکردنەوەی خۆپیشاندانەکانی ئەم دوایەدا، چەندین لێدوان لەلایەن بەرپرسانی دەسەڵاتی حزبی و کرێگرتەکانیان دراون کە بەڕاستی هەر شایستەی ئەو دەسەڵاتەن. دەڵێن ئەو خۆپیشاندانانە، دەستی دەرەکی لە پشتە. دەڵێن دەستی ڕەشی ئەم لاو لا هاتۆتە ناو خۆپیشاندەران، دەڵێن پەکەکەو ئێران و حەشدی شەعبی هانیان داون. دەلێن ئەوانەی خۆپێشاندان دەکەن، خەڵکی دەرەوەی کوردستانن. دەڵێن خۆپیشاندان لە دژی قەوارەی هەرێمە. دەڵێن …\nموحسن کەیم سەروتاری ژمارە یەکی ئۆکتۆبەری لە ١٠ی دیسەمبەردا دەرچووە جارێکی دیکە شەپۆلی خۆپیشاندان دژی هەژاری و بێکاری و برسێتی بەشێکی بەرچاوی شارو شارۆچکەکانی هەرێمی کوردستانی گرتەوە. بەشداری گەنجان و تازەلاوان لەناو خۆپیشاندانەکاندا بەرچاوە. ئەوان رۆڵەی ئەو خێزانە کرێکاری و کەمدەرامەتانەن کە باوک و دایکیان یان بێکارن یان لەلایەن حکومەتەوە دەست بەسەر موچەو قوتی ژیانیاندا گیراوە یان خۆیان بێکارن و …\nلەگۆڕنانی دەسەڵاتی پیاوسالاری ڕۆشناییەک بۆ ئازادیی ژنان! …\nگەشاو ڕەحیم لە گۆڕنانی دەسەڵاتی کوردیی بنەماڵەیی و خاوەن ئەقڵیەتی پیاوسالاری و ژەنگگرتووی دین و کۆنەپەرستی لە کوردستان زۆر دەمێکە کاتی تەواو بووە و پێویستە دەسەڵاتی سەربەخۆی خەڵکی کرێکارو زە حمەتکیش و ئازادیخواز جێگای بگرێتەوە. لەم نێوەدا ژنان لەسایەی ئەو دەسەڵاتە مافیایی و ژن کوژەدا بونەتە قوربانی و بە بەهانەی نامووسپەرستی پاراستنی ” شەرەفی پیاوان” ەوە گیانی سەدان و هەزاران …


ژنی كورد خاوه‌نی ده‌مو چاو و جه‌سته‌ی خۆی نییه – كولتور مه‌گه‌زین\nبابه‌تی: هۆزان مه‌حمود\t تشرینی دووهەم 5, 2018\nپاژنه به‌رزه فیتیشییه‌كان\nمه‌به‌ستمه بڵێم دووجار خاوه‌نی خۆیان نین، یه‌كه‌مجار نێره‌كانی ناو خێزان خاوه‌نیانن، جا له فۆرمی هاوسه‌ر یان باوك و برادا بێت، ئه‌وا خاوه‌ندارێتی جه‌سته‌ی ژن و پاكیزه‌بوون و نه‌بوونیان له ئه‌ستۆ گرتووه. دووهه‌میان جه‌سته‌یان خاوه‌نێكی دیكه‌ی بۆ په‌یداده‌بێت، كه كۆمپانیاكانی ڕیكلامی ئارایشت و جوانكاری و نه‌شته‌رگه‌رین، ئه‌م خاوه‌نه‌ی ده‌یه‌وێت ژنان به پێی شێوازی ئه‌وان ده‌مو چاو و جه‌سته‌ی خۆی فۆرمات بكاته‌وه. بێگومان ئه‌مه هه‌م پاره‌ی زۆری ده‌وێت و هه‌م ئازاری زۆر و ڕیسكی ته‌ندروستیش له خۆده‌گرێت.\nئه‌مجاره ئه‌وه‌ی له كوردستان شۆكی كردم، شێوازی خۆگۆڕینی كچان و ژنان و شێوه‌ی ده‌موچاو و برۆ و جلوبه‌رگ و نه‌شته‌رگه‌ریه‌كانیان بوو، كه هه‌موویان ئاماژه‌یان بۆ ئاماده‌یی كولتورێكی پۆرنۆیی و سێكسی بازاڕی ده‌كرد. ته‌نانه‌ت ئه‌و پێڵاوانه‌ی له‌وێ، هه‌ندێك له ژنان له پێی ده‌كه‌ن، لێره له‌ئه‌وروپا، ژنانی له‌شفرۆشی سه‌ر شه‌قامه‌كان یان (پۆرن ستاره‌كان) له پێی ده‌كه‌ن.\nسه‌یر له‌وه‌دایه هه‌ندێ له ژنانی به‌ناو ڕێكخراوه‌كان و ڕۆژنامه‌نوسه‌كانیش ئه‌م كولتوره‌یان ڕه‌چاوكردووه، هه‌م خۆیان وه‌ها ده‌گۆڕن و نه‌شته‌رگه‌ریان كردووه و هه‌م گۆڤاری ژنان و ڕۆژنامه‌كانیشیان بره‌ودانه به‌و كولتوره پۆڕنۆگرافه فیتیشیه، لای ئه‌وان ئه‌مه پێشكه‌وتن و ئازادییه.\nبه‌ڵام كۆی ئه‌م جۆره ئارایشت و جل و به‌رگه، له‌ڕاستیدا ده‌رئه‌نجامی (به‌رخۆریی و بێبه‌ها كردنی ژنه) له‌هه‌موو باره‌كاندا. خۆزگه ژنانی ڕێكخراوه‌كان له‌م ماوه‌ی ئه‌م دوو ساڵه‌دا هیچیان نه‌كردایه و ته‌نها بكه‌وتنایه حه‌یابردنی خه‌ستاخه‌نه تایبه‌ته‌كانی نه‌شته‌رگه‌ری جوانی و بۆتۆكس و كولتوری پۆڕن و سووكایه‌تی كردن به‌ژنان. خۆزگه دوو جار له به‌رده‌م هه‌ندێك له كه‌ناڵه‌كان، كه شه‌و و ڕۆژ بره‌و به‌م كولتوره ده‌ده‌ن خۆپیشاندانیان بكردایه، خۆزگه چه‌ند جارێك دیبات و سیمیناریان ڕێكخستایه له‌سه‌ر ئه‌م كێشانه. له ڕاستیدا نازانم خه‌ریكی چین؟\nلایه‌ك له ژنانی كوردستان هه‌موو بیركردنه‌وه‌یان بۆته به‌رخۆریی و نه‌شته‌رگه‌ریی و خۆ كورتكردنه‌وه له‌وه‌ی سمتیان له‌كارداشیان بچێت، كه‌ئەمەش خۆكردنه به‌كۆیله‌ی سێكسی بۆ پیاوان و بره‌ودانه به‌و كولتوره كۆیله‌كردنه مۆدێرنه فیتیشیه. كه‌چی له‌لایه‌كی دیكه‌شه‌وه داوای ئازادی ژنان ده‌كه‌ن! كه‌ئێوه ئاگاتان له دونیای خۆتان نییه، چۆن ده‌توانن داوای ئازادی بكه‌ن؟ كه ئێوه یه‌ك لێكدانه‌وه و شیكارتان پێ نییه، بۆ ئه‌و داڕزانه كۆمه‌ڵایه‌تیه‌ی به‌رۆكی كوردستانی گرتووە، به‌و هه‌موو پاژنه به‌رزه كۆیله‌گه‌رانه‌وه داوای ئازادی ده‌كه‌ن؟\nئازادی له بۆتۆكس و پاژنه‌به‌رزدا نییه، ئازادی له‌ئاماده‌بوونی ژندایه له‌ناو ڕووداوه‌كاند، ئازادی له‌وه‌دایه شه‌ڕبكه‌یت له‌دژی ئه‌م هه‌موو دواكه‌تووییه، نه‌ك خۆت ببیت به‌شێك له‌و نه‌ریته كۆیله‌خوازیه. ئازادی له‌ناو گرفته ڕاسته‌قینه‌كانی ژناندایه، نه‌ك بوونته به په‌راوێزێكی پۆڕۆن – ستاری و له‌په‌راوێزدا هاواری ئازادی ژنان بكه‌یت و وه‌ها هه‌ستبكه‌یت ئه‌مه ئازادیه…